Σύνδεσμος Κληρικών Χίου: Η εκδήλωση Ομηρικής Ακαδημίας-ΟΧΣΑ για τον Αλέξανδρο Παπαδιαμάντη στο Ίδρυμα «Μαρία Τσάκου»\nΗ εκδήλωση Ομηρικής Ακαδημίας-ΟΧΣΑ για τον Αλέξανδρο Παπαδιαμάντη στο Ίδρυμα «Μαρία Τσάκου»\nΕκδήλωση για τον Αλέξανδρο Παπαδιαμάντη συνδιοργάνωσαν η Euroclassika-Ομηρική Ακαδημία με την Ομοσπονδία Χιακών Σωματείων Αττικής και τη συνεργασία των Συλλόγων, ΣΦΕ, Φίλοι του Δρομοκαϊτείου και Φίλοι του Χιώτικου χωριού, την Κυριακή 27 Φεβρουαρίου.\nΗ εκδήλωση, που έγινε στο Μέγαρο Μακεδονία, του Ιδρύματος «Μαρία Τσάκου», ήταν αφιερωμένη στα 160 χρόνια από τη γέννηση του μεγαλύτερου Έλληνα διηγηματογράφου και στα 100 από το θάνατό του.\nΣυντονιστής ήταν ο... ομότιμος καθηγητής του Πανεπιστημίου Αθηνών Λαυρέντιος Δελλασούδας. Κύρια ομιλήτρια η Δρ. Μαρία-Ελευθερία Γ. Γιατράκου, διευθύντρια της Ομηρικής Ακαδημίας, η οποία αναφέρθηκε στη ζωή και το έργο του Αλέξανδρου Παπαδιαμάντη. Θα μεταφέρουμε κάποιες επισημάνσεις της:\nΟ Παπαδιαμάντης, αν και τελείωσε το δημοτικό με το χαρακτηρισμό «μέτριος» και το απολυτήριο του, του γυμνασίου να γράφει «καλώς», ο Σκιαθίτης διηγηματογράφος μεγαλούργησε.\nΌταν εγκαταστάθηκε στην Αθήνα έμενε στο Κολωνάκι σ’ ένα πλυσταριό.\nΟ διευθυντής της εφημερίδας, στην οποία ο Παπαδιαμάντης εργαζόταν, ως μεταφραστής, για να δείξει την πενία του, όταν τον είδε μ’ ένα καπέλο γεμάτο τρύπες, του είπε: «Μέχρι τώρα ήξερα ότι οι ποιητές, οι λογοτέχνες, πεθαίνουν στη ψάθα. Πρώτη φορά βλέπω ένα “σκιαθάκι”, να πεθαίνει πάνω στο κεφάλι ενός λογοτέχνη».\nΕντυπωσιακή ήταν η ομιλία της λέκτωρα της Νομικής Σχολής του Πανεπιστημίου Αθηνών Δρ. Ιωάννας Κονδύλη, με τίτλο «Η Φόνισσα»-«Μεταξύ της θείας και της ανθρώπινης δικαιοσύνης»\nΠοιήματα του Παπαδιαμάντη διάβασαν οι, Κ. Ποταμούση «ΔΕΗΣΙΣ» και Κώστας Φράγκος «Προς τη μητέρα μου».\nΟ πρόεδρος της ΟΧΣΑ Αργύρης Κοκκινάκης στο χαιρετισμό του, είπε:\n«Με ιδιαίτερη χαρά και συγκίνηση χαιρετίζω τη σημερινή εκδήλωση για τον Σκιαθίτη νοσταλγό, τον πρώτο στην κορυφή της ελληνικής διηγηματογραφίας Αλέξανδρο Παπαδιαμάντη.\nΗ Χίος μας ιδιαιτέρως τον τιμά, αφού νησιώτης και αυτός ζωγράφισε με τη γραφίδα του κάποια όμοια ρόδινα ακρογιάλια, σαν του νησιού μας του μυροβόλου, αλλά και γιατί ευαισθητοποίησε τη λύρα δύο Χιωτών ποιητών, του Αλέξανδρου Γκιάλα, γνωστού με το φιλολογικό ψευδώνυμο Γ. Βερίτης και του Δημητρίου Σιψώμμου, που είναι γνωστός ως Λάμπρος Πορφύρας, να κρούσουν τις ευαίσθητες ποιητικές τους χορδές για να υμνήσουν το μεγάλο άδολο, χριστιανό πεζογράφο και ποιητή, τον Άγιο των ελληνικών γραμμάτων, τον Αλέξανδρο Παπαδιαμάντη.\nΉδη από τα μαθητικά μας χρόνια γεμίζει τις ψυχές μας με αγαλλίαση, ελπίδα και εγκαρτέρηση με τα χριστουγεννιάτικα, πασχαλινά διηγήματά του που διδάσκουν εμπνέουν, και ανυψώνουν τον άνθρωπο στις σφαίρες του πνεύματος και του ουρανού.\nΝα γιατί ο νομπελίστας ποιητής μας Οδυσσέας Ελύτης έγραψε: «Όπου και να σας βρει το κακό χριστιανοί, μνημονεύετε Διονύσιο Σολωμό και μνημονεύετε Αλέξανδρο Παπαδιαμάντη».\nΕπίσης, χαιρετισμό απεύθυναν οι πρόεδροι των Συλλόγων που συνεργάστηκαν στη διοργάνωση της Εκδήλωσης, Ευαγγελία Βλοσίδου-Λεονταρίδου (ΣΦΕ), Νίκη Σκαρβέλη (Φίλοι Δρομοκαϊτείου), Μαριέλλα Βαρώνη (Φίλοι του Χιώτικου χωριού).


Δραπανοκατσαβιδο Μπαταριας Black & Decker 10mm 18v Li-ion 1.5ah 2 Ταχυτητων Bdcd186 - Δραπανα-κατσαβιδια (TLS.020625)\nΔΡΑΠΑΝΟΚΑΤΣΑΒΙΔΟ ΜΠΑΤΑΡΙΑΣ BLACK & DECKER 10MM 18V LI-ION 1.5AH 2 ΤΑΧΥΤΗΤΩΝ BDCD186\nΙδανικό για όλες τις εφαρμογές σε μέταλλο και ξύλο, χάρι στην μεγάλη δύναμη και στις στροφές που διαθέτει. LED φως, φωτίζει την περιοχή εργασίας όταν το τρυπάνι είναι σε χρήση. Μπαταρία ιόντων λιθίου κρατάει πάνω από το 80 % της φορτιστή για περισσότερο από 90 ημέρες, ενώ βρίσκετε σε αδράνεια, με αποτέλεσμα να μην χρειάζεται να την φορτίζετε πριν από κάθε χρήση. Μεταβλητή ταχύτητα για απόλυτο έλεγχο στην άκρη του δακτύλου σας για όλες τις εφαρμογές διάτρησης και βιδώματος. Κούμπωμα μπαταριάς με ελατήριο για γρήγορη και εύκολη αλλαγή της μπαταριάς. Αντιολισθητική λαβή που προσφέρει άνεση όταν το τρυπάνι είναι σε χρήση. Διαθέτει 2 ταχύτητες για την καλύτερη ρύθμιση στροφών ανάλογα με την εφαρμογή.\nΈλεγχος ροπής στρέψης: 11 θεσεις.\nΜε 2 Ταχύτητες στρέψης.\nΔΡΑΠΑΝΟΚΑΤΣΑΒΙΔΟ ΜΠΑΤΑΡΙΑΣ BLACK & DECKER 10MM 18V LI-ION 1.5AH 2 ΤΑΧΥΤΗΤΩΝ BDCD186 (TLS.020625)\n• Έλεγχος ροπής στρέψης: 11 θεσεις.\n• Με 2 Ταχύτητες στρέψης.\nΔΡΑΠΑΝΟΚΑΤΣΑΒΙΔΟ ΜΠΑΤΑΡΙΑΣ BLACK & DECKER 10MM 18V LI-ION 1.5AH 2 ΤΑΧΥΤΗΤΩΝ BDCD186 TLS.020625 BLACK N DECKER BLACK N DECKER ΔΡΑΠΑΝΑ-ΚΑΤΣΑΒΙΔΙΑ ΔΡΑΠΑΝΟΚΑΤΣΑΒΙΔΟ ΜΠΑΤΑΡΙΑΣ BLACK & DECKER 10MM 18V LI-ION 1.5AH 2 ΤΑΧΥΤΗΤΩΝ BDCD186


Παρουσίαση Βιβλίου: Ο Δημήτρης Χατζηκωνσταντίνου στη Πάτρα - Πελοποννησιακό Πρακτορείο Ειδήσεων\nΠαρουσίαση Βιβλίου: Ο Δημήτρης Χατζηκωνσταντίνου στη Πάτρα\nΤη Πέμπτη 22 Νοεμβρίου 2018 και ώρα 19:00 μ.μ. θα βρίσκεται στη Πάτρα και συγκεκριμένα στο χώρο εκδηλώσεων του ξενοδοχείου Βυζαντινό, ο συγγραφέας των Εκδόσεων Μεταίχμιο, Δημήτρης Χατζηκωνσταντίνου.\nΜε αφορμή αυτό, ο Σύλλογος Κρητών Πάτρας ΤΟ ΑΡΚΑΔΙ, το βιβλιοπωλείο DISCOVER και οι εκδόσεις Μεταίχμιο σας προσκαλούν στην παρουσίαση του νέου βιβλίου του συγγραφέα με τίτλο "Όταν συλλογιέμαι την Κρήτη: Ψηφίδες ιστορίας και πολιτισμού"\nΓια το βιβλίο θα μιλήσουν ο Σήφης Μπουζάκης, Ομότιμος Καθηγητής Πανεπιστημίου Πατρών και ο Γεώργιος Παναγιωτάκης, Καθηγητής Ιατρικής, πρώην Πρύτανης.\nΑποσπάσματα από το λεύκωμα διαβάζει η φιλόλογος Δήμητρα Κοκκινάκη.\nΣυντονίζει ο δημοσιογράφος Παναγιώτης Θεοδωρακόπουλος.\nΟ Πρόεδρος του Συλλόγου Κρητών Πάτρας Στέλιος Τσιμπλοστεφανάκης θα απευθύνει χαιρετισμό.\nΜετά το πέρας της παρουσίασης θα ακολουθήσει συζήτηση με το κοινό και τον συγγραφέα.\nΟ Δηµήτρης Χατζηκωνσταντίνου γεννήθηκε το 1956 στη Χάλκη Λάρισας. Είναι συνταξιούχος δάσκαλος και τα 35 τελευταία χρόνια ζει στο Ηράκλειο. Το 1995 συµµετείχε στη συντακτική οµάδα του βιβλίου Ιστορία της Κρήτης για το δηµοτικό σχολείο. Έχει εκδώσει τις συλλογές διηγηµάτων Το µονόστηλο (2001) και Terra Santa (2004), τα µυθιστορήµατα Τετράδια ονείρων (2006) και Ετούτο είν’ ωκεανός (2013) και το παιδικό Ήλιε µου παραµυθά (2011). Από τις εκδόσεις Μεταίχµιο έχει κυκλοφορήσει σε επιµέλειά του το Ηµερολόγιο 2010: Κρήτη – Ένα καράβι τρικάταρτο.\nΚρήτη, ένας τόπος γεµάτος αντιθέσεις. Τίποτα δεν είναι όµοιο µε κάποιο άλλο. Τα τοπία εναλλάσσονται συνεχώς. Βουνό, κάµπος, θάλασσα, όλα πλάι πλάι. Τη µια βρίσκεσαι στον χιονισµένο Ψηλορείτη, στις Μαδάρες, στο οροπέδιο του Λασιθίου και την εποµένη έρχεσαι αντιµέτωπος µε το καυτό Λιβυκό. Το χέρσο τοπίο το διαδέχονται καταπράσινες φυτείες µε ελιές, αµπέλια και οπωροφόρα. Στην πέτρινη αγριάδα της νοτιοδυτικής ακτογραµµής, µικρές πανέµορφες και δαντελένιες ακρογιαλιές εισχωρούν στον βράχο προσφέροντας γαλήνη. Και στη µέση ο άνθρωπος. Με συνεχή παρουσία στο νησί από τη νεολιθική εποχή µέχρι τις µέρες µας, ο άνθρωπος, ο δηµιουργός της σπουδαίας ιστορίας του νησιού. Τις περιόδους των µεγάλων ανατάσεων (µινωικός πολιτισµός, κρητική αναγέννηση, αγώνες για τη λευτεριά) διαδέχονταν εποχές σκοτεινές, σκληρές και επώδυνες. Παρ’ όλα αυτά οι άνθρωποί της έβρισκαν πάντα τη δύναµη να συνεχίζουν...\nΠώς να χωρέσει η Κρήτη σ’ ένα βιβλίο!\nΜέσα από πλούσιο υλικό αποτυπώνονται η ζωή και οι δραστηριότητες των κατοίκων της Κρήτης. Συγκεκριµένα στο βιβλίο περιλαµβάνονται:\n• Πλούσιο φωτογραφικό υλικό\n• Πληροφορίες για τα ήθη, τα έθιµα, τη χλωρίδα, την πανίδα, τη διατροφή, τη µυθολογία, τα αρχαιολογικά ευρήµατα και την ιστορία της Κρήτης, καθώς και κείµενα που αφορούν πρόσωπα από την Κρήτη που έµειναν στην ιστορία\n• Κείµενα λογοτεχνών, περιηγητών και επισκεπτών\n• Ποιήµατα, τραγούδια και µαντινάδες\nΤελευταία τροποποίηση στις Τρίτη, 13 Νοεμβρίου 2018 00:15\n« Παρουσίαση Βιβλίου: Ο Αλέξης Πανσέληνος στη Πάτρα Crime Time: "Η Κατάρα της Λίσι" - Luca D' Andrea »


EvrytaniaSport: Φινάλε στο πρωτάθλημα της Β΄ ΕΣΚΑΣΕ\nΦινάλε στο πρωτάθλημα της Β΄ ΕΣΚΑΣΕ\nΤην Κυριακή 3 Απριλίου θα ολοκληρωθεί η 1η φάση της Β΄ ΕΣΚΑΣΕ όσον αφορά τον 2ο Όμιλο. Ο Σύλλας Αιδηψού κερδίζει στα χαρτιά τον Άτλαντα, που αποχώρησε από το πρωτάθλημα και εξασφαλίζει την παραμονή του. Οι συναντήσεις είναι οι ακόλουθες: Μώλος-Φάλαρα, Μεδεών-Μπούκαλη και Προοδευτική Λάρυμνας-Κένταυρος Λιβαδειάς.\nΛάρυμνα και Κένταυρος προχωρούν στην επόμενη φάση, με τους Βοιωτούς να ξεκινούν με αβαντάζ ενός πόντου. Υποβιβάστηκαν Φάλαρα και Άτλας, ενώ Μεδεών, Μπούκαλη και Μώλος θα προσπαθήσουν να αποφύγουν την 6η θέση, η οποία οδηγεί σε μπαράζ παραμονής με την 6η του 1ου Ομίλου Δόξα Διρφύων Μεσσαπίων.\nΑπό τον 1ο Όμιλο προκρίθηκε η ΑΓΕ Χαλκίδας του Ευρυτάνα Γιάννη Τσιώλη, ενώ Απόλλων Χαλκίδας και Α.Ε. Καρύστου διεκδικούν τη 2η προνομιούχο θέση. Υποβιβάστηκαν Μαυρομάτι και Πανευβοϊκός.\nΚριτές: Στέλιος Σαράντης-Νταλιάνη-Αντώνης Γκιόλας (Ανατολικής Στερεάς& Εύβοιας)\nΔιαιτητές: Αντώνης Πατάγιας& Γιώργος Ζάχος (Ανατολικής Στερεάς& Εύβοιας)\nΚριτές: Βαγγέλης Δέδες-Δημήτρης Κάζας-Αλκιβιάδης Νιαβής (Ανατολικής Στερεάς& Εύβοιας)


Ταξί Πάτρα | RADIOTAXI PATRAS 18300\nΆμεση 24ωρη εξυπηρέτηση, 365 ημέρες το χρόνο! Ο πλούσιος στόλος μας αριθμεί 380 Ταξί.\nΕμπιστευθείτε μας για τις μετακινήσεις σας… Περιηγήσεις σε Πάτρα, Αχαΐα & Πελοπόννησο! Με τα άνετα & σύγχρονα ταξί μας,\nσας ξεναγούμε στην Αχαΐα\n& σε όλη την Πελοπόννησο…\nΓλαύκου 51, Πάτρα, Τ.Κ. 263 32\nΑσφαλείς μετακινήσεις, Άψογος επαγγελματισμός!\nΗ εταιρεία Ταξί RADIOTAXI PATRAS 18300 σάς καλωσορίζει στη χώρα της φιλοξενίας και των διακοπών και, φυσικά, στην πόλη των Πατρών. Με τα σύγχρονα και άνετα ταξί μας, θα χαρούμε να σας ξεναγήσουμε στην Αχαΐα και την ευρύτερη περιοχής της Πελοποννήσου, για να γνωρίσετε την ιστορία των περιοχών. Επισκεφθείτε ιστορικά και θρησκευτικά μνημεία, μετακινηθείτε με άνεση και ασφάλεια!\nΟι έμπειροι, επαγγελματίες οδηγοί των ταξί μας ανταποκρίνονται άμεσα στο κάλεσμά σας, όποιος και αν είναι ο προορισμός σας! Με γνώμονα την άριστη εξυπηρέτηση, στο RADIOTAXI PATRAS 18300 είμαστε διαθέσιμοι σε 24ωρη βάση, 365 ημέρες το χρόνο.\nΧρειάζεστε ταξί για τις καθημερινές μετακινήσεις στην πόλη; Βρίσκεστε στην Πάτρα για επαγγελματικούς λόγους ή λόγους αναψυχής και ενδιαφέρεστε για περιηγήσεις στην Αχαΐα και την ευρύτερη περιοχή; Το ραδιοταξί της Πάτρας είναι πάντα στη διάθεσή σας, με σύγχρονο στόλο οχημάτων που πληροί τα αυστηρότερα κριτήρια ασφάλειας στη μεταφορά. Επωφεληθείτε των αναβαθμισμένων υπηρεσιών μας!\nΓνωρίστε την Πάτρα\nΜάθετε την ιστορία των ταξί της Πάτρας και του Ραδιοταξί μας! Ήταν η δεύτερη δεκαετία του 1900, όταν εμφανίστηκαν τα πρώτα μηχανοκίνητα ταξί στην Πάτρα. Τα ταξί αυτά εξυπηρετούσαν τους μεγαλοαστούς της πόλης, μεταφέροντας τις κυρίες με τα μακριά φορέματα της εποχής εκείνης -σαν ένα είδος ραντεβού. Φθάνοντας στον προορισμό για επιβίβαση, χρησιμοποιούσαν το κλάξον για να τους ακούσουν…\n© 2021 RADIO TAXI PATRAS 18300 All Rights Reserved | Powered by


Step 1 Αλείφω με λίγο από το βούτυρο μια φόρμα ή ταψάκι 20-22 εκ.\nStep 3 Απλώνω ένα φύλλο Βηρυτού στον πάγκο της κουζίνας. Με ένα πινέλο αλείφω με βούτυρο και σκεπάζω με ένα δεύτερο φύλλο το οποίο αλείφω με βούτυρο και αυτό. Πιάνω τα φύλλα μαζί, από την μακριά τους πλευρά και τα τσαλακώνω απαλά με τα χέρια μου, κάνοντας πιέτες.\nStep 4 Μεταφέρω τα τσαλακωμένα φύλλα στη φόρμα και τα τυλίγω σαν σαλίγκαρο στο κέντρο. Επαναλαμβάνω την διαδικασία με δύο ακόμα φύλλα και τα τυλίγω γύρω από το τέλος του στριφταριού. Συνεχίζω και με το τρίτο τσαλακωμένο φύλλο από εκεί που σταματάει το δεύτερο φύλλο. Ακολουθώ την ίδια διαδικασία μέχρι να φτιάξω ένα είδος στρογγυλής πίτας από τσαλακωμένα φύλλα.\nStep 5 Bάζω τη φόρμα στο φούρνο και ψήνω για 15 λεπτά μέχρι να μισοροδίσουν οι άκρες των φύλλων.\nStep 6 Όσο ψήνετε το φύλλο ετοιμάζω την κρέμα.\nStep 7 Βάζω σε μια κατσαρόλα το γάλα μαζί με την κανέλα και τη φλούδα λεμονιού και το ζεσταίνω για 5 λεπτά περίπου σε χαμηλή φωτιά. Αποσύρω από τη φωτιά, πετάω την κανέλα και τη φλούδα λεμονιού.\nStep 8 Βάζω τα αυγά, τη ζάχαρη και τις βανίλιες σε ένα μπολ και τα χτυπάω με το μίξερ χειρός για 2 λεπτά. Χαμηλώνω την ένταση του μίξερ και αρχίζω να ρίχνω το ζεστό γάλα, αργά αργά μέχρι να ενωθεί με το μείγμα των αυγών.\nStep 9 Βγάζω από το φούρνο τα μισοψημένα φύλλα και ρίχνω το μείγμα των αυγών.\nStep 10 Ξαναβάζω στο φούρνο την γαλατόπιτα και συνεχίζω το ψήσιμο για 25-30 λεπτά ακόμα μέχρι να πήξει η κρέμα.\nStep 11 Βγάζω από το φούρνο και αφήνω τη γαλατόπιτα να κρυώσει. Ξεφορμάρω, πασπαλίζω με λίγη άχνη και ραντίζω με τη σάλτσα καραμέλας.\nStep 12 Κόβω σε κομμάτια και σερβίρω.\nStep 13 Σάλτσα καραμέλας: Βάζω σε αντικολλητικό τηγάνι τη ζάχαρη με μια κουταλιά νερό και ζεσταίνω σε μέτρια φωτιά μέχρι να λιώσει η ζάχαρη και να καραμελώσει. Προσθέτω το ζαχαρούχο γάλα και ανακατεύω καλά με μαρίζ σιλικόνης. Μόλις αλλάξει χρώμα το γάλα και πάρει αυτό της καραμέλας τότε αποσύρω από τη φωτιά.\nStep 14 Ξεφορμάρω το γλυκό από τη φόρμα, το μεταφέρω σε μεγάλη πιατέλα και το περιχύνω με τη σος καραμέλας. Σερβίρω αμέσως.


Αυτήν τη χώρα θέλουμε... - IGNOMISOU\nPress Room 26 Ιούλ 2019, 13:55\nH κυβέρνηση Μητσοτάκη έχει προκαλέσει ένα θετικό σοκ στα πρώτα της βήματα. Δεν είναι υπερβολή να ειπωθεί ότι η αντιπολίτευση έχει χάσει την… μπάλα και αναλίσκεται σε γελοιότητες που την εκθέτουν διαρκώς. Η χώρα επιστρέφει με ταχύτατους ρυθμούς στην κανονικότητα, αλλά σε κάθε περίπτωση, θα απαιτηθεί πολύς χρόνος για να επουλωθούν οι πληγές που άνοιξαν μέσα στους 53 μήνες διακυβέρνησης από την εγκληματική οργάνωση των ΣΥΡΙΖΑ-ΑΝΕΛ.\nΗ κυβέρνηση Μητσοτάκη τρέχει με γοργούς ρυθμούς για να επιστρέψουμε στην κανονικότητα δίνοντας έμφαση στην ασφάλεια των πολιτών. Είναι θέμα δημοκρατίας και υποχρέωσης της συντεταγμένης πολιτείας να απομονώσει τα κακοποιά στοιχεία που δεν σέβονται την ανθρώινη ζωή, την περιουσία και τους κανόνες που διέπουν μια ευνομούμενη κοινωνία. Χρέος της κυβέρνησης είναι να μπορεί να εξασφαλίζει στον κάθε πολίτη την ελευθερία εις βάρος του φόβου που προκαλούν οι “δημοκράτες” και αυτοί που θέλουν την “μπαχαλοποίηση” της κοινωνίας. Ταυτόχρονα, απαιτείται και ένα αυστηρό πλαίσιο ποινών, το οποίο θα αλλάξει το κατάπτυστο σύστημα των ΣΥΡΙΖΑ-ΑΝΕΛ, το οποίο αποτελεί πρόκληση για τους νομοταγείς πολίτες και ταυτόχρονα ντροπή για όλους μας.\nΗ νέα κυβέρνηση καλείται να βάλει φραγμούς στη “δημοκρατία” του… μπάχαλου και απ΄ ότι φαίνεται, έχει ξεκινήσει μια τιτάνια μάχη για να απομονώσει όλους αυτούς τους τύπους που στέκονται εμπόδιο στην προκοπή και εξέλιξη μας. Η κυβέρνηση Μητσοτάκη έχει μια εξαιρετική περπατησιά από τις πρώτες κιόλας εβδομάδες και στέλνει μηνύματα προς πάσα κατεύθυνση. Η Ελλάδα, σύμφωνα με τις πρώτες κινήσεις της νέας κυβέρνησης θα είναι στο τέλος της τετραετίας μια χώρα, όπου:\nΤο Κράτος θα είναι υπηρέτης και όχι δυνάστης των πολιτών.\nΗ ασφάλεια του πολίτη θα είναι αδιαπραγμάτευτη και οι κακοποιοί, τρομοκράτες και λοιπά… παρατράγουδα θα τιμωρούνται όπως πρέπει.\nΤο εκπαιδευτικό σύστημα θα προάγει την αριστεία, η οποία αποτελεί τον πραγματικό πλούτο μιας κοινωνίας.\nΤα βιλαέτια που έχουν στήσει οι διάφορες ομάδες συμφερόντων στο κράτος θα τελειώσουν και όσοι δεν σέβονται τον ρόλο και την αποστολή τους πρέπει να υφίστανται τις συνέπειες.\nΗ έναρξη μιας επιχείρησης θα είναι θέμα μερικών 24ώρων και η έγκριση του κράτους θα είναι αμετάκλητη όταν τηρούνται όλες οι προϋποθέσεις.\nΌλα τα παραπάνω αποτελούν τα αυτονόητα που πρέπει να ισχύουν σε μια χώρα που σέβεται την ιστορία της. Η Ελλάδα αποτέλεσε από την αρχαιότητα τον φάρο της παγκόσμιας κοινότητας. Δίδαξε τις αρχές της δημοκρατίας και της οργάνωσης της Πολιτείας. Δίδαξε το αυτονόητο και το πραγματιστιικό, αλλά και το μέτρο. Δυστυχώς, με αυτήν την Ελλάδα ελάχιστη σχέση έχουμε σήμερα. Σεβόμενοι την ιστορία μας, τον πολιτισμό μας, τις δημοκρατικές μας ρίζες και αξίες, θέλουμε να ζούμε σε μια χώρα όπου το αυτονόητο θα αποτελεί τη βάση οργάνωσης της οικονομικής και κοινωνικής μας ζωής. Αυτή τη χώρα θέλουμε. Πρέπει να συνειδητοποιήσουμε ότι αν έχουμε μυαλό θα πάμε καλύτερα. Αν είμαστε… άμυαλοι, μόνο τα χειρότερα μας περιμένουν.\nΑΝΕΛ Ελλάδα θετικο Κυβέρνηση Κυριάκος Μητσοτάκης σοκ ΣΥΡΙΖΑ


Μουσείο – Ladomilos Rhodes\nΟ “ΛΑΔΟΜΥΛΟΣ” (το λιοτρίβι μας) όνειρο ζωής για τον προπάππου μου Διμέλλη Γεώργιο ή Γεώργιο Ι, ο οποίος μετά την επιστροφή του από την Αμερική επένδυσε τους “κόπους μίας ζωής” στην δημιουργία ενός σύγχρονου για την εποχή ελαιοτριβείου (1917-1920). Μετά τον θάνατο του, το 1936, την παράδοση συνέχισε ο παππούς μου Διμέλλης Απόστολος όπου ταυτόχρονα με την παραγωγή λαδιού, δραστηριοποιήθηκε και στην παραγωγή σαπουνιού.\nΟ “ΛΑΔΟΜΥΛΟΣ” ανακαινίστηκε από τον πατέρα μου Διμέλλη Γεώργιο η ́Γιωργιό ΙΙ το 1968-1970 σε συνεργασία με τον εξάδελφο του Διμέλλη Ευστάθιο.\nΠερνώντας τα χρόνια, πολλά άλλαξαν μέχρι να ωριμάσει η σκέψη σε εμένα, Διμέλλη Γ. Απόστολο, να μετατρέψω τον “ΛΑΔΟΜΥΛΟ” σε μουσείο και πιστοποιημένο χώρο αξιολόγησης ελαιολάδου.


Ποιός κυβερνά αυτόν τον τόπο; – Μεταρρύθμιση\nΑυτό νόμιζω είναι το ερώτημα που έρχεται στο νου κάθε δημοκρατικού πολίτη που έγινε μάρτυρας της συνομιλίας Μπαλτάκου-Κασιδιάρη.\nΕίναι η ίδια ακριβώς απορία που είχε και ο Κωνσταντίνος Καραμανλής μετά τη δολοφονία Λαμπράκη, μια απορία με ιδιαίτερο σημειολογικό περιεχόμενο για την διαχρονική πολιτική διαδρομή της συντηρητικής παράταξης στην Ελλάδα.\nΒέβαια, όταν αναρωτήθηκε, ο Κων. Καραμανλής, ήταν ήδη οχτώ χρόνια πρωθυπουργός.\nΒέβαια, όταν αναρωτήθηκε, ο Κων. Καραμανλής, ήταν ήδη οχτώ χρόνια πρωθυπουργός. Αν ήθελε μια πραγματική απάντηση στην ερώτηση του δεν θα χρειαζόταν να ανατρέξει στο αστυνομικό μετεμφυλιακό κράτος, στα κοινωνικά φρονήματα, τα ξερονήσια ή στη βία και τη νοθεία επί ημερών του. Αρκούσε το απότελεσμα του τριφασικού εκλογικού συστήματος το 1956 όπου η ΕΡΕ πήρε 1,594,112 ψήφους και η Δημοκρατική Ένωση 1,620,007. Τότε που η ΕΡΕ κι ο Καραμανλής έχασαν τις εκλογές αλλά με περισσότερες έδρες στη Βουλή κέρδισαν την κυβέρνηση σε μια παγκόσμια πρωτοτυπία.\nΑυτή ήταν η απάντηση εκείνης της εποχής για το ποιός κυβερνά τη χώρα μας.\nΉταν το ανεξόφλητο γραμμάτιο του απόλυτου παρασυνταγματικού συμβιβασμού της Δεξιάς με το Παλάτι.\nΤο αναβάπτισμα και η ειλικρινής μεταμέλεια Καραμανλή φάνηκαν μεταπολιτευτικά, με την ίδρυση της ΝΔ, το άνοιγμα στο πολιτικό «Κέντρο», τον περιορισμό κάποιων ακραίων φωνών και τη συνεπή ευρωπαϊκή στρατηγική του.\nΟ Καραμανλής μετά την αυτοεξορία του δεν ήταν ο Σερραίος δεξιός κομματάρχης αλλά ένας άλλος, περισσότερο ευρωπαϊος πολιτικός.\nΔυστυχώς όμως το κόμμα του δεν είχε περάσει κι αυτό τη δική του «αυτοεξορία».\nΓιατί τα λέμε όλα αυτά?\nΓιατί είναι πολύ χρήσιμο να κατανοήσουμε πως οι «Μπαλτάκοι» δεν είναι περαστικοί από τη συντηρητική παράταξη. Είναι μάλλον ένα «αποδημητικό» κομμάτι της πιο μελανής σελίδας της ιστορίας της όπως ίσως να είναι με άλλο τρόπο βέβαια η μεγαλοσυνδικαλιστική αριστοκρατία αντίστοιχα για τον προοδευτικό χώρο.\nΚι όμως η Κεντροαριστερά δεν είχε ποτέ Πρόέδρο ΕΚΚΟΦίτη, μέλος δηλαδή της σπουδαστικής ομάδας των ακροδεξιών χούλιγκαν της δεκαετίας του 60ʼ όπως είχε η Νέα Δημοκρατία, το Μιλτιάδη Έβερτ.\nΗ διολίσθιση της Νέας Δημοκρατίας προς τον ακραίο εθνολαϊκισμό δεν είναι λοιπόν ένα πρόσφατο γεγονός που ανέκυψε μέσα από την αποκάλυψη της συνομιλίας των Μπαλτάκου-Κασιδιάρη.


Πρωτοπρεσβύτερος Ευστράτιος Δήσσος - Presence\nΓεννήθηκε στην Μήθυμνα της Λέσβου στις 8 Νοεμβρίου του 1938.\nΓονείς του ο Παναγιώτης Δήσσος και μητέρα του η Ελένη Μανταμαδιώτου.\nΌταν ήταν σε ηλικία 5 ετών, ο πατέρας του χειροτονήθηκε ιερέας στο χωριό Βαφειός, ένα χωριουδάκι κοντά στη Μήθυμνα. Εκεί, ο Ευστράτιος φοίτησε στις πρώτες τάξεις του Δημοτικού Σχολείου μέχρι και την 4η τάξη.\nΤον Μάρτιο του 1947, ο πατέρας του μετατίθεται στο χωριό Συκαμιά της Λέσβου ως εφημέριος και εκεί ο Ευστράτιος τελειώνει την πρωτοβάθμια εκπαίδευσή του.\nΦοίτησε δύο χρόνια στο Α΄ Γυμνάσιο Μυτιλήνης και έπειτα μεταγράφηκε στην Εκκλησιαστική Σχολή της Λαμίας.\nΑφού αποφοίτησε το 1961, υπηρέτησε την στρατιωτική του θητεία ως έφεδρος υπαξιωματικός-σιτιστής στην Κόρινθο, Λάρισα και Θεσσαλονίκη.\nΤο 1966 νυμφεύεται την εκ Βατούσης καταγόμενη Φωτεινή Καραμήτρου και το ίδιο έτος χειροτονείται διάκονος και στη συνέχεια ιερεύς στη ενορία του χωριού της Πελόπης Λέσβου, ένα χωριό πλησίον του Μανταμάδου. Εκεί οργάνωσε την ενορία και επιδιόρθωσε τον Ιερό Ναό που είναι αφιερωμένος προς τιμήν των Αρχαγγέλων.\nΈκτισε τρία εξωκκλήσια, τον Προφήτη Ηλία στην κορυφή του όρους Λεπετύμνου, τον Άγιο Γεώργιο και την Αγία Παρασκευή και επιδιόρθωσε τα υπάρχοντα, Άγιο Γεώργιο και Αγία Μαρίνα.\nΤον Ιούνιο του 1970 μετατίθεται στη Κωμόπολη του Μανταμάδου, στον ενοριακό Ναό των Παμμεγίστων Ταξιαρχών. Ήταν ο τρίτος εφημέριος και συνεφημέριοί του ο Αρχιμανδρίτης Νικόδημος Κουτσαμπάσης και ο ιερεύς Ανδρέας Σαρρής. Διορίζεται Πρόεδρος του Εκκλησιαστικού Συμβουλίου και αμέσως αρχίζει δράση μετά του Εκκλησιαστικού Συμβουλίου και των συνεφημερίων του με σκοπό να ανακαινίσει το 1971 τους δύο Ναούς, των Παμμεγίστων Ταξιαρχών και του Αγίου Βασιλείου.\nΤούς επιδιορθώνει, τούς ελαιοχρωματίζει και παράλληλα κτίζει νέο γραφείο στον Ιερό Ναό των Παμμέγιστων Ταξιαρχών και τελειοποιεί και επιπλώνει το γραφείο του Αγίου Βασιλείου.\nΤο 1972 ανοίγει τον ενός χιλιομέτρου περίπου δρόμο που ένωνε το χωριό του Μανταμάδου με τον Ι. Ν. των Παμμεγίστων Ταξιαρχών και τον επιστρώνει με μπετόν.\nΤο 1973 κτίζει το οικοτροφείο αριστούχων μαθητών Γυμνασίου, που στεγάζει και δίνει τροφή και ύπνο σε 35 μαθητές από τις δέκα γύρω κοινότητες της Περιφέρειας Μανταμάδου, όπου εδρεύει το ολοκληρωμένο Γυμνάσιο. Αυτό το έκανε γιατί κινδύνευε το Γυμνάσιο Μανταμάδου να συρρικνωθεί λόγω μικρού αριθμού μαθητών. Οι 35 μαθητές του Οικοτροφείου, που ήσαν από φτωχές αγροτικές οικογένειες, φοιτούσαν δωρεάν στο Ίδρυμα και έδιναν μόνο ένα μικρό χρηματικό ποσό με την εγγραφή τους σ’ αυτό.\nΤο 1978 προβαίνει σε εργασίες αποκατάστασης του ποταμού που περνά δίπλα από το Προσκύνημα, το κτίζει με πέτρα και τσιμέντο και διευρύνει τη γέφυρά του, η οποία ήταν στενή και υπαίτια για πολλά ατυχήματα και ένα δυστύχημα. Στη συνέχεια ομαλοποίησε το βραχώδες έδαφος πέριξ του Προσκυνήματος και δημιούργησε ένα μεγάλο χώρο στάθμευσης αυτοκινήτων.\nΆρχισε τότε να καταγράφει για πρώτη φορά την παράδοση του χωριού του Μανταμάδου. Πηγή του είχε μια γερόντισσα, την κ. Ελισάβετ 85 χρόνων, που ήταν η εγγονή του Πρώτου επιτρόπου της Επιτροπής που έχτισε το τελευταίο Ναό των Ταξιαρχών, πάνω στα θεμέλια του πρώτου του Μοναστηριακού. Συνέγραψε 5 βιβλία και 9 ημερολόγια-λευκώματα των 250 σελίδων έκαστο, τα οποία αναφέρονται γύρω από το Μανταμάδο. Δημιούργησε την «Στέγη αγάπης», στην οποία βρίσκουν καθημερινά δωρεάν τροφή 55 άτομα γερόντων και πενήτων.\nΣήμερα, κτίζεται μεγάλο γηροκομείο των 50 θέσεων, που θα είναι έτοιμο σε ένα χρόνο περίπου.\nΑπέκτησε τρία παιδιά, την Ελένη, τον Παναγιώτη και το Μιχαήλ-Άνθιμο, που τού χάρισαν μεγάλη χαρά και τού τόνωσαν τις δυνάμεις του για να δημιουργεί.\nΤο 1978 τού δόθηκε το οφίκιο του Πρωτοπρεσβυτέρου από τον αείμνηστο Μητροπολίτη Μηθύμνης κυρό Ιάκωβο.\nΣτις δύο επισκέψεις που πραγματοποίησε ο Οικουμενικός Πατριάρχης Βαρθολομαίος στην Καλλονή και στο Μανταμάδο, τού απένειμε τον Σταυρό της Μεγάλης του Χριστού Εκκλησίας, ως ένδειξη αναγνώρισης στο πνευματικό του έργο!\nAll the author's books\nThe Chronicle and the Miracles of the Taxiarch in Mantamados – Tome A\nΤο Ιστορικό και τα Θαύματα του Ταξιάρχη Μανταμάδου – Τόμος Α\nΤο Ιστορικό και τα Θαύματα του Ταξιάρχη Μανταμάδου – Τόμος Β\nSign up for free to get updates on new book releases and contest entries!


ΑΠΟΨΕΙΣ ΜΑΘΗΤΩΝ ΓΙΑ ΤΗ ΝΟΗΜΑΤΙΚΗ ΓΛΩΣΣΑ ~ ΦΙΛΟΛΟΓΟΣ ΕΡΜΗΣ\nΑΠΟΨΕΙΣ ΜΑΘΗΤΩΝ ΓΙΑ ΤΗ ΝΟΗΜΑΤΙΚΗ ΓΛΩΣΣΑ\nΩς σπουδάστρια της νοηματικής γλώσσας αυθόρμητα τη χρησιμοποιώ στην καθημερινότητά μου και πολλές φορές και κατά τη διάρκεια των μαθημάτων μου, γεγονός που δημιούργησε απορίες στους μαθητές μου για το τι είναι και πώς μπορούν να τη μάθουν. Κάπως, έτσι, λοιπόν οι ίδιοι γνώρισαν από κοντά –μέσω εμού- τον κόσμο της νοηματικής και εξέφρασαν τις δικές τους απόψεις γύρω από αυτόν. Μια προσπάθεια καταγραφής τους γίνεται στο συγκεκριμένο άρθρο θέλοντας να αναδεΙχθεί το πόσο προσιτή και ωφέλιμη είναι η νοηματική γλώσσα σε όλες τις ηλικίες.\nΜαθητής Α’ Δημοτικού: «Αυτά τα νοήματα που μιλάς είναι ωραία. Κοίτα ξέρω και εγώ. Θα μιλάμε και με νοήματα. Είναι πιο εύκολο γιατί τα δείχνω όταν δε μπορώ να πω αυτό που θέλω. Και με βλέπεις από μακριά. Είναι διαφορετική γλώσσα σαν τα αγγλικά.»\nΜαθήτρια Γ’ Δημοτικού: «Μου αρέσει πολύ η νοηματική. Έμαθα κάποια γράμματα και κάνω λέξεις. Κοίτα (νοηματίζει τη λέξη γάτα). Στο σχολείο μαθαίνω νοηματική στους φίλους μου. Τώρα και άλλα παιδιά έρχονται να μάθουν από μένα νοηματική. Έχω περισσότερους φίλους. Είναι ωραία. Θέλω να μάθω και άλλα».\nΜαθητής Β’ Γυμνασίου: «Είναι μια καινούρια εμπειρία. Είναι εντυπωσιακό το πώς έχει εξελιχθεί, το πώς ξεκίνησε και έχει διαδοθεί σε όλους τους τομείς. Θέλω πολύ να μάθω και εγώ νοηματική. Είναι ένας διαφορετικός τρόπος επικοινωνίας».\nΜαθήτρια ΣΤ’ Δημοτικού: «Στην αρχή μου φαινόταν περίεργο. Δεν ήξερα ότι μπορείς να πεις λέξεις με αυτόν τον τρόπο. Είναι διαφορετικό. Είναι ωραίο διαφορετικό όμως και είναι πιο εύκολο από τα άλλα που μαθαίνουμε».\nΜαθητής Δ’ Δημοτικού: «Έχει πολύ πλάκα. Μου αρέσει πολύ κάνεις και γκριμάτσες και κουνιέσαι. Σε κάνει να μη βαριέσαι».\nΜαθητής Ε’ Δημοτικού: «Όλη μέρα να κάνουμε μάθημα έτσι. Είναι πιο διασκεδαστικό. Βρήκα και μια ιδέα. Εσείς, κυρία, θα κάνετε στη νοηματική μια ιστορία και εγώ θα προσπαθήσω να τη γράψω. Αλλά δε θα μου πείτε τι κάνετε. Μετά στο τέλος».\nΜαθήτρια Β’ Δημοτικού: «Ποτάμι, μολύβι γράφονται με /ι/, γιατί τα δάχτυλα σας όταν κάνετε νοήματα μοιάζουν με /ι/. Μπράβο, κυρία!»\nΜαθητής Νηπιαγωγείου: «Εντάξει κυρία όταν θα κάνεις έτσι (νοηματίζει τη λέξη ηρεμία) εγώ δε θα μιλάω. Θα μου δώσεις και ένα όνομα τέτοιο νόημα να έχω μυστικό κωδικό; Αλλά μόνο εμείς θα το ξέρουμε, εντάξει;»\nΠαρατηρήθηκε ότι μέσω της χρήσης της νοηματικής γλώσσας οι μαθητές μου επωφελήθηκαν ως προς διάφορα επίπεδα:\nØ Έγιναν περισσότερο επικοινωνιακοί\nØ Ενισχύθηκαν ως προς τις διαπροσωπικές τους σχέσεις\nØ Υπήρχε μεγαλύτερη εμπλοκή κατά τη διάρκεια της μαθησιακής πράξης\nØ Ενίσχυσαν την εξερευνητική τους συμπεριφορά\nØ Ανέλαβαν πρωτοβουλίες σχετικά με τη μαθησιακή διαδικασία\nØ Ανέπτυξαν προσωπικές μνημονικές τεχνικές.\nΦαίνεται ότι η χρήση νοηματικής γλώσσας ανταποκρίνεται στη θεωρία του Howard Gardner περί πολλαπλών νοημοσύνων και διαφορετικών τρόπων μάθησης. Για παράδειγμα, μέσω της παρατήρησης και της οπτικής αντίληψης μπορεί να αφοφιώσει καλύτερα ένα μαθητής που είναι οπτικός. Λόγω της κίνησης και της έκφρασης που απαιτείται επωφελείται κάποιος κιναισθητικός μαθητής. Ακόμα και ο μαθηματικός-λογικός τύπος καλύπτεται καθώς η νοηματική είναι μια γλώσσα ξεκάθαρη, κυριολετική και υπάγεται σε χρονικές ακολουθίες.\nΗ νοηματική, επίσης, φαίνεται να συμβάλλει στη διατήρηση των ορίων μέσα στο μάθημα, μέσω της χρήσης κοινού κώδικα επικοινωνίας με τους μαθητές. Οι τελευταίοι φαίνεται να ανταποκρίνονται αρκετά θετικά σε αυτόν τον τρόπο καθώς είναι διασκεδαστικός για τους ίδιους, όπως φαίνεται και από την άποψη του μαθητή που φοιτούσε στο νηπιαγωγείο.\nΚλείνοντας, η νοηματική γλώσσα αποτελεί μια γέφυρα επικοινωνίας πολυαισθητηριακή, πολλαπλά ωφέλιμη στην εκπαίδευση μαθητών με και χωρίς αναπηρία. Η φαντασία και ο συνδυασμός της με άλλες διδακτικές μεθόδους μπορεί να δημιουργήσει μια βιωματική και διαφοροποιημένη μαθησιακή διαδικασία.


Τρίτη, 27 Οκτωβρίου, 17:18\nΑρχική youtube Ring: Η νέα συσκευή της Amazon είναι ένα drone με κάμερα ασφαλείας\nΗ Always Home Cam, είναι μια αυτόνομη κάμερα ασφαλείας εσωτερικού χώρου που μπορεί να πετάξει μέσα στο σπίτι σας και να καταγράψει πλάνα από πολλές οπτικές γωνίες. Οι χρήστες ορίζουν μια διαδρομή που θα ακολουθεί η συσκευή σε όλο το σπίτι. Όταν η συσκευή δεν είναι στον αέρα, κλειδώνει σε ένα dock που μπλοκάρει την κάμερα, σε μια προσπάθεια να αποφευχθούν τα προβλήματα απορρήτου.\nΗ Amazon παρουσίασε τη συσκευή κατά τη διάρκεια μιας virtual εκδήλωσης την Πέμπτη μαζί με μια σειρά από νέα προϊόντα. Η εταιρεία ανακοίνωσε τα αναβαθμισμένα μοντέλα Echo και Echo Show, νέες κάμερες ασφαλείας Ring για αυτοκίνητα και ξεκίνησε την streaming υπηρεσία βιντεοπαιχνιδιών, Luna.\nΗ Ring, που αποκτήθηκε από την Amazon το 2018, έχει ασχοληθεί με πολλούς τομείς της αγοράς έξυπνης ασφάλειας, λανσάροντας κουδούνια υποδοχής που συνδέονται στο διαδίκτυο και έξυπνες κάμερες που επιτρέπουν στους ανθρώπους να ελέγξουν τα σπίτια τους εξ αποστάσεως.\nΟ Jamie Siminoff, ιδρυτής της Ring, έγραψε σε μια ανάρτηση ότι η Always Home Cam θα επιτρέπει στους ανθρώπους να παρακολουθούν πολλές περιοχές του σπιτιού τους με μία μόνο συσκευή, αντί να αγοράζουν αρκετές κάμερες. Το drone συνδέεται με το Ring Alarm, το έξυπνο σύστημα ασφάλειας της εταιρείας για το σπίτι. Εάν το σύστημα εντοπίσει ύποπτη δραστηριότητα, η Always Home Cam πετά αυτόματα «για να δει τι συμβαίνει».\nΟι συσκευές της Ring έχουν προσφέρει στην Amazon έναν ακόμη τρόπο για να προσελκύσει πελάτες, ενσωματώνοντας τα προϊόντα της εταιρείας ασφαλείας με την οικιακό βοηθό Alexa. Ωστόσο, η επιχείρηση αντιμετώπισε ανησυχίες σχετικά με το απόρρητο, μετά από διαμάχη σχετικά με την απόφαση της Ring να συνεργαστεί στενά με τις αστυνομικές υπηρεσίες για να βοηθήσει στη διερεύνηση εγκλημάτων. Οι νομοθέτες αυξάνουν όλο και περισσότερο τους ελέγχους απέναντι στην Ring σχετικά τα βίντεο που έχουν πρόσβαση οι υπάλληλοι τους.\nΟ Siminoff είπε ότι η Always Home Cam δημιουργήθηκε με γνώμονα το απόρρητο και την ασφάλεια. Η Ring είπε ότι η συσκευή καταγράφει μόνο όταν βρίσκεται σε πτήση και οι κινητήρες της είναι αρκετά δυνατοί, ώστε οι χρήστες να μπορούν να την ακούσουν να κινείται σε όλο το σπίτι.\n«Δεν μπορεί να ελεγχθεί χειροκίνητα, διασφαλίζοντας ότι θα καταγράφει και θα βλέπει μόνο ό,τι είναι σημαντικό για εσάς», πρόσθεσε ο Siminoff.\nΗ Always Home Cam θα είναι διαθέσιμη το 2021 και θα κοστίζει 250 δολάρια.\nΠροηγούμενο άρθροΟι software developers ήταν πολύ παραγωγικοί κατά την διάρκεια της πανδημίας\nΕπόμενο άρθροΠώς να παίξετε το κρυμμένο παιχνίδι του Android 11


Μυωπία - Lasermatia.gr\nΜυωπία είναι η πιο συχνή διαθλαστική πάθηση του οφθαλμού, η οποία και αυξάνεται σε ποσοστό στο γενικό πληθυσμό τα τελευταία χρόνια. Στη μυωπία οι ακτίνες του φωτός εστιάζονται μπροστά από τον αμφιβληστροειδή, με συνέπεια την θολή όραση.\nΠότε εμφανίζεται η μυωπία;\nΣυνήθως διαπιστώνεται στα παιδιά όταν είναι στη σχολική ηλικία μεταξύ 8 και 12 ετών. Κατά τη διάρκεια των εφηβικών ετών, όταν το σώμα αναπτύσσεται γρήγορα, η μυωπία μπορεί να αυξηθεί. Μεταξύ των ηλικιών 20 και 40 οι αλλαγές είναι συνήθως μικρές. Μπορεί επίσης να εμφανιστεί για πρώτη φορά στην ενήλικη ζωή. Πολλοί πιστεύουν ότι οφείλεται στην πολύωρη εργασία με ηλεκτρονικούς υπολογιστές και άλλες «κοντινές» ασχολίες, σε συνδυασμό με μια γενική προδιάθεση που μπορεί να υπάρχει.\nΣυνηθέστερα είναι κληρονομική και προκύπτει είτε γιατί το μάτι είναι μεγαλύτερο του κανονικού, είτε γιατί ο κερατοειδής έχει μεγαλύτερη καμπυλότητα και επομένως μεγαλύτερη διαθλαστική ικανότητα. Όταν όμως εμφανιστεί για πρώτη φορά σε μεγάλη ηλικία μπορεί να οφείλεται στο φακό που έχει γίνει πιο σφαιρικός (όπως για παράδειγμα στην αρχή καταρράκτη)\nΠοιά είναι τα συμπτώματα της μυωπίας;\nΟι μύωπες δεν μπορούν να δουν μακριά, αλλά βλέπουν καλά κοντά. Όσο όμως μεγαλύτερη είναι η μυωπία τόσο ο μύωπας πλησιάζει πιο κοντά στα μάτια του τα αντικείμενα για να μπορέσει να τα δει με ευκρίνεια.\nΑρκετές φορές οι μύωπες για να δουν καλά κοντά σφίγγουν τα μάτια τους.\nΗ μυωπία διορθώνεται με γυαλιά, φακούς επαφής ή διαθλαστική επέμβαση (laser μυωπίας).\nΤα γυαλιά είναι η πιο απλή διαδικασία για την διόρθωση της μυωπίας.\nΟι φακοί επαφής είναι μια αρκετά εύχρηστη λύση σε εφήβους και σε ενήλικες που θέλουν να ξεφορτωθούν τα γυαλιά. Βέβαια χρειάζεται προσοχή για την σωστή χρήση τους ,για την αποφυγή δυσανεξίας στους φακούς, μολύνσεων και ξηροφθαλμίας .\nΗ διαθλαστική επέμβαση είναι μια μόνιμη λύση για την απαλλαγή από τα γυαλιά και τη χρήση φακών επαφής .\nΗ διαθλαστική επέμβαση μπορεί να είναι Laser επιφανειακή φωτοδιαθλαστική κερατεκτομή, ένθεση ενδοφακού, εγχείρηση αφαίρεσης φακού.\nΜερικές γενικές πληροφορίες για τη μυωπία.\nΟι ασθενείς με μυωπία είναι πιο επιρρεπείς σε ρωγμή ,οπή και κατά συνέπεια σε αποκόλληση αμφιβληστροειδούς . Αυτό συμβαίνει λόγο του μεγαλύτερου αξονικού μήκος του οφθαλμού, οι χιτώνες του οφθαλμού είναι πιο λεπτοί, με συχνές παθολογικές αλλοιώσεις .\nΓια αυτό χρειάζεται και τακτικό οφθαλμολογικό έλεγχο , ακόμα και επί απουσίας συμπτωμάτων, για την αναγνώριση και αντιμετώπιση αυτών των αλλοιώσεων\nΕπίσης οι άνθρωποι με υψηλή μυωπία έχουν υψηλότερο κίνδυνο εμφάνισης γλαυκώματος και καταρράκτη.


archaeopteryx: Project «Helios»\nΕπειδή οι Γερμανοί δεν άλλαξαν από το 1900 μέχρι σήμερα, και επειδή οι μέθοδοι και η φιλοσοφία του Β' Παγκοσμίου Πολέμου ζουν και βασιλεύουν, και επειδή το Project «Helios» είναι η ντόπια εκδοχή του Desertec, θα σας πω τι έχουν κατά νου οι μάγκες.\nΜπορεί να βάλουν αυτοί τα φωτοβολταϊκά. Μπορεί δηλαδή να πληρώσουν για την αγορά τους, και να τους ανήκουν, λογιστικά, τα πανέλα και οι εγκαταστάσεις. Θα πληρώνουμε ΕΜΕΙΣ για το ρεύμα που θα παράγουν, στο φουλ που αντέχει το δίκτυό μας να το απορροφά. Δεν ξέρω εάν η τιμή θα είναι τα 390 ή 400 €/MWhr της Ταγάρως, αλλά αποκλείεται να είναι κάτω από το κόστος τους, που είναι η τιμή αγοράς, amortized για την ζωή των πανέλων, συν τόκους και τρέχοντα έξοδα, το οποίο εκτιμώ σε όχι λιγότερο από €200-250 την μεγαβατώρα. Να θυμίσω ότι η ΟΤΣ όταν ανέλαβε ο λευκός καραφλός Ομπάμας στην Ελλάδα ήταν €35 την μεγαβατώρα, από την κακιά ΔΕΗ. Πάντως ΕΜΕΙΣ θα πληρώσουμε για τα φ/β, από την αγορά ρεύματος, θέλουμε δεν θέλουμε, στην τιμή που θα μας πούνε. Σαν καινούργιο "δάνειο".\nΕπειδή κανένα υπάρχον δίκτυο δεν είναι φτιαγμένο για να στέλνει 1 ή 10 GW ρεύμα από την Γαύδο ή την Μεσαρά στην ...Αθήνα, 10 π.μ. με 4 μ.μ., τον Ιούνιο, θα πληρώσουμε ΕΜΕΙΣ ΚΑΙ για αυτό το πρόσθετο δίκτυο. Το πλεονάζον ρεύμα δεν έχω ιδέα τι θα το κάνουμε. Ένα είναι σίγουρο: Δεν θα πηγαίνει στην Γερμανία (ούτε στην Αλβανία την Βουλγαρία ή την Τουρκία, καθ' όσον οι Αλβανοί, οι Βούλγαροι και οι Τούρκοι δεν είναι τόοοσο μπούφοι να αγοράζουν για 400 ή 200 αυτό που έχουν σπίτι τους έναντι 30 ή 50. Σαφές;\nΤα περί εικονικής μεταφοράς ρεύματος τα ερμηνεύω ότι θα πιστώνονται αυτοί (οι Γερμανοί) την παραγωγή από ΑΠΕ, αφού θα είναι δικό τους το έργο. Και έτσι θα πιάσουν το 20-20-20. Εικάζω ότι δικά τους θα είναι και τα δικαιώματα CO2 που εγώ λέω ότι κάνουν "μηδέν" αλλά αυτοί θα λένε ότι κάνουν €10 ή €12, και ΘΑ ΜΑΣ ΠΛΗΡΩΝΟΥΝ ΓΙΑ ΤΗΝ ΓΗ ΚΑΙ ΤΑ ΔΙΚΤΥΑ κλπ με πίστωση δικαιωμάτων άνθρακα. Να θυμίσω τα πλαστά μάρκα της Κατοχής. Ίδια πατέντα. Θα πληρώνουν εμάς με αέρα, και θα κρατάνε τα χρήματα αυτοί. Θα μου πείτε: "Μα δεν βλέπουν ότι είμαστε ταπί"; Ε... και; Και το 1943 ήξεραν ότι θα πεθαίναμε της πείνας.\nΟι Γερμανοί δεν είναι καπιταλιστές. Είναι επιδρομείς. Ο στρατός τους δεν είχε επιμελητεία, ζούσε από τα κατεχόμενα. Κάθε στρατιώτης τους ήταν υποχρεωμένος να στέλνει και κάτι στην Πατρίδα του. Οι θέσεις εργασίας είναι στην Πατρίδα τους. Οι περίοικοι στα εργοστάσιά τους, οι είλωτες στα Κέντρα Ανακύκλωσης (όπου η Εργασία Απελευθερώνει, και Τίποτα δεν πετιέται).\nΦυσικά έχει και τυράκι για τους ντόπιους. Θα κάνουν τα χωματουργικά οι ντόπιοι εργολαβίσκοι (ελπίζω να μην βγάλουν ελιές για φ/β, αλλά δεν ξέρεις... Οι Κρητικοί αντιστάθηκαν στον Β' ΠΠ, πρέπει να επανορθώσουν...). Η Λακωνία είναι περατσάδα, θα σκαφτεί για το καλώδιο, και καμιά αιολική αρπαχτή. Θα πουλήσουμε καλώδια, εάν η τιμή είναι ανταγωνιστική με τα Ουγγρικά ή τα Τσέχικα. Θα βάλουμε τις περιφράξεις και τις καμαριέρες! ΑΕΠ! Χιλιάααδες θέσεις εργασίας.\nΠΟΤΕ μου δεν περίμενα να πάρει τέτοια τροπή το ιστολόγιο μου όταν ξεκίνησα με την υπεράσπιση του Β' Νόμου της Θερμοδυναμικής. ΠΟΤΕ μου δεν περίμενα να δω πόσο 100% Γερμανικά αριστοτεχνική είναι η Πράσινη Ανάπτυξη, η Κλιματική Αλλαγή και όλο το Σοσιαλιστικό παραμύθι με το οποίο πάνε χέρι-χέρι. Πόσα χρόνια ετοίμαζαν τα παληκάρια την εισβολή στην Γαλλία στον Α' ΠΠ; 30; 40; Aπό το 1985 έκαναν ΝΟΜΟ για την Κλιματική Αλλαγή στην Γερμανία που μας φόρεσαν μέσω ΕΕ το 1990, Ίδιοι άνθρωποι, ίδιες μέθοδοι, ίδιο Ράϊχ. ΠΟΙΟΣ αμφιβάλει σήμερα ότι είναι Γερμανικό το εγχείρημα;\nΓια το Desertec μου άνοιξε τα μάτια το αλλενάκι, έχω γράψει εδώ, και υπερατλαντικός φίλος εδώ. Τα περί Project «Helios» τα είδα στο antinews και στο reporter.gr, αλλά του ξέφυγε και του Σόϊμπλε τον Ιούνιο (από μάρκετινγκ βρε άνθρωποι δεν πάτε καθόλου καλά, κρίμα στον Γκαίτε και τον Μπαχ). Την φωτό με τις γκόμενες με τις μπότες την βρήκα εδώ. Δεν είμαι ...αντι-Γερμανός, μερικοί από τους καλύτερούς μου φίλους είναι ...Γερμανοί.\nΟι φόροι είναι (όσο κι αν φαίνεται περίεργο) διαπραγματεύσιμοι... Έχουν πολιτικό χαρακτήρα. Ο λογαριασμός του ρεύματος είναι λιγότερο διαπραγματεύσιμος. Ξέρουν οι αλήτες ότι δεν πρόκειται να πάρουν τα όλα λεφτά από τα δάνεια, και θα ρεφάρουν με τα Πράσινα, πληρώνοντας με κάλπικα δικαιώματα άνθρακα, όπου χρειάζεται να φανεί ότι δίνουν κάτι. Καταπληκτικά έξυπνο.\nkai tesi tha voleytei kai h Siemens....\n8 Σεπτεμβρίου 2011 - 6:59 μ.μ.\nΚΑΙ Η ΛΟΓΙΚΗ ΤΟΥ ΚΥΟΤΟ (ψάχνουν φόρμα να συνεχισθεί) ΣΤΟ ΚΟΛΠΟ!\nΤο πρωτόκολλο του ΚΥΟΤΟ καθιερώνει καινοτόμους μηχανισμούς υλοποίησης με βάση τη λειτουργία των δυνάμεων της αγοράς- οι γνωστοί ευέλικτοι μηχανισμοί - οι οποίοι αποσκοπούν στη διατήρηση σε χαμηλά επίπεδα του κόστους περιορισμού των εκπομπών αερίων θερμοκηπίου.\n1. Εμπόριο Δικαιωμάτων Εκπομπών Αερίων του Θερμοκηπίου\nΑν μια χώρα δεν εκπέμψει εκπομπές αερίων του θερμοκηπίου που να φθάνουν το ανώτατο όριο εκπομπών που της αναλογεί, μπορεί να πουλήσει το αχρησιμοποίητο μέρος των εκπομπών της σε κάποια άλλη χώρα που έχει ξεπεράσει το δικό της επιτρεπτό ανώτατο όριο εκπομπών.\nΟι κυβερνήσεις της Ε.Ε. έχουν θέσει όρια στις ποσότητες CO2 που μπορούν να εκπέμπουν ετησίως περίπου 10.800 μονάδες παραγωγής ηλεκτρικής ενέργειας και ενεργειοβόρα εργοστάσια. Αυτές οι βιομηχανικές μονάδες ευθύνονται για σχεδόν το ήμισυ των εκπομπών CO2 στην Ε.Ε. Οι μονάδες οι οποίες εκπέμπουν λιγότερο CO2 από το επιτρεπόμενο, μπορούν να πωλήσουν τα αναξιοποίητα μερίδια εκπομπών σε άλλα εργοστάσια που δεν τα καταφέρνουν εξίσου καλά.\n2. Μηχανισμοί Καθαρής Ανάπτυξης (Clean Development Mechanisms - CDM)\nΜια βιομηχανικά αναπτυγμένη χώρα, εκτός από την προσπάθεια μείωσης των εκπομπών στο εσωτερικό της, μπορεί να βοηθήσει στη μείωση των εκπομπών σε κάποια φτωχότερη χώρα. Οι μειώσεις που επιτυγχάνονται με αυτόν τον τρόπο και οι μειώσεις που προέρχονται από εγχώριες πολιτικές και μέτρα συμψηφίζονται και προσμετρούνται προς την επίτευξη του στόχου της βιομηχανοποιημένης χώρας. Στην αναπτυσσόμενη χώρα μένουν τα οφέλη της επένδυσης, όπως η χρήση τεχνολογιών και η μείωση των ρύπων.\n3. Κοινή Υλοποίηση (Joint Implementation - JI)\nΟι ανεπτυγμένες χώρες και οι χώρες που η οικονομία τους βρίσκεται σε μεταβατικό στάδιο μπορούν να εφαρμόσουν από κοινού προγράμματα μείωσης της εκπομπής αερίων θερμοκηπίου στο έδαφος της μιας χώρας και μετά να «μοιραστούν» το αποτέλεσμα αυτών των προγραμμάτων (μείωση εκπομπών) κατά την περίοδο 2008-2012.\nΚαταπληκτικη αναρτηση.Ολη η αληθεια για την πρασινη απατη.\nMια απορια εχω.\nΓιατι πανε στο ''Helios''και οχι στο ''Αnemοs'' ?\nΘα κερδισουν περισοτερα ?\n8 Σεπτεμβρίου 2011 - 11:21 μ.μ.\nΕξαιρετική η ερώτηση... Οι αιολικοί δουλέυουν υπόγεια και διακριτικά σε μέρη που δεν φωνάζει κόσμος (πλην Λασιθίου και Κρήτης, γενικά) http://alexanderchalkidis.com/varometro/?tag=aioliko-parko\nΤα αιολικά είναι και Κινέζικα τώρα, και οι Σύμμαχοί μας και Προστάτες μας μάλλον βγάζουν πιο πολλά με τα φ/β (και ενώ πιο ...πανάκριβα, είναι λιγότερο άχρηστα -- τουλάχιστον παράγουν τα μεσημέρια του καλοκαιριού).\n8 Σεπτεμβρίου 2011 - 11:58 μ.μ.\nΑν θεωρήσουμε την Ελλάδα σαν μια τεράστια μελλοντική Φ/Β γεννήτρια, θα πρέπει να φτιαχτούν νέες διασυνδέσεις Υψηλής Τάσης προς το Ευρωπαϊκό Διασυνδεδεμένο Δίκτυο. Οι υπάρχουσες (ηπειρωτικές) επτά διασυνδέσεις έχουν μέγιστη μεταφορική ισχύ ~ 2700MW και δεν επαρκούν για το "πρότζεκτ Ήλιος". (γαμώ το κέρατό μου!)\nΤο απλό συμπέρασμα που βγαίνει από τα συμφραζόμενα είναι ότι "σας δανείζουμε για να τα φτιάξετε και ... έχουμε λαμβάνειν!" Και εξοπλισμό θα πουλήσουν και δέσμιους μια ζωή θα μας έχουν.\nΒάλτε και τις πανάκριβες νησιωτικές διασυνδέσεις (Κρήτη με ΚΥΤ Αχαρνών και Μεγαλόπολης και την ανύψωση τάσης του δικτύου Μεταφοράς της Πελοποννήσου) και το γλυκό - της κατοχής - έδεσε!\n9 Σεπτεμβρίου 2011 - 8:11 π.μ.\nΠΡΟΣ: SPIRAL ARCHITECT\nΤα δίκτυα θα τα αναλάβουν οι Γάλλοι!\nΤο TRANSGREEN θα ονομασθεί TRANSHELIOS!!!!!!\n9 Σεπτεμβρίου 2011 - 9:02 π.μ.\nΑυτό δεν αλλάζει την ουσία της κατοχής.\nΤι Leopard, (Γερμανία) τι ΑΜΧ-30 (Γαλλία) ... από πάνω μας θα περάσουν!\n9 Σεπτεμβρίου 2011 - 10:35 π.μ.\n9 Σεπτεμβρίου 2011 - 11:19 π.μ.\n9 Σεπτεμβρίου 2011 - 11:22 π.μ.\nΟ επίτροπος Ενέργειας Ετινγκερ θέλει Ευρωπαίους εφοριακούς και αποκρατικοποιητές και ελεγκτε΄ς "επενδύσεων".\nΗ ΚΑΤΟΧΗ ξεκίνησε.\n9 Σεπτεμβρίου 2011 - 1:11 μ.μ.\nΝα μην ξεχνάμε και την πρόσφατη πρόταση για ειδικές βιομηχανικές περιοχές με ειδικό φορολογικό καθεστώς, κίνητρα κλπ, σε παρέκκλιση των ευρωπαϊκών κανόνων. Αυτοί το σκέφτηκαν αλλά προτρέπουν εμάς να το ζητήσουμε από την ΕΕ.\nΓια να γίνουν όλα τα περίεργα πρέπει να τους κάτσουμε. Και αν δεν έχουμε πολιτικούς με "όραμα" και πορεία να βγούμε από την κρίση παράγοντας χρήσιμα αγαθά και υπηρεσίες, τότε θα τους κάτσουμε. Και αυτό αποτελεί μια ακόμη ένδειξη της σκατοκεφαλίτιδας (shit headedness) που μας δέρνει εθνικώς.\n9 Σεπτεμβρίου 2011 - 1:19 μ.μ.\nΓράφετε με γοτθική γραφή?\n(όπως οι αυστριακοί, ή οι ex-DDR?)\nΟ Δήμος Σταρένιος θα ξαναγυρίσει!\n(ξέρετε πόσα σκατά θα βγουν στον αφρό?)\n9 Σεπτεμβρίου 2011 - 1:26 μ.μ.\nΜε σημερινο κοστος χρηματος, ρισκου χωρας, τιμων πανελς και κατασκευαστικα ( αφηνω το κοστος γης εξω γτ θα ειναι δωρεαν με εγκριση επεμβασης )\nμε τα παραπανω δεν βγαινει επενδυση ΦΒ στην Ελλαδα με ρευμα κατω απο 300Ε/Μβω ΣΗΜΕΡΑ.. αυριο δεν ξερω\nΣτη Βουκλγαρια με 249, πανε για ξεπλυμα Ιταλοι, Ισραηλινοι και λιγοι Κινεζοι να ξεστοκαρουν κατω απ το κοστος !!! me UNICREDIT χαχαχα\n20δισ εργο με καθρευτες να χτενιζεσαι στη Σεληνη.. δε θα γινει ! εκτος εαν ξεπλυνουν και ξεστοκαρουν σαν τον Γιουνκερ.Αλλα και παλι οι Τραπεζα λεφτα δε θα χασει !! θα τα παρει με τον τοκο Ευρ+3 συν ΕΓΓΥΗΣΕΙΣ.. οχι non recourse και μαλακιες !!\nΕΓΓΥΗΣΕΙΣ ΕΛΛΗΝΙΚΟΥ ΔΗΜΟΣΙΟΥ και "ΕΠΕΝΔΥΤΩΝ".. δλ Ριο Αντιρριο σε καθρευτακι.\n2. το "ρευμα" οπως λεει ο φιλος μου, δε θα παει πουθενα !! αχαχ θα μενει στον ινβερτερ και θα καιγεται το συμπαν.\n3. εγραψα σε ανυποπτο χρονο...\nΠΟΙΟΣ ΘΑ ΠΑΡΕΙ ΤΗΝ ΦΥΛΑΞΗ ΤΩΝ ΕΡΓΩΝ ?? να ξυπνησουν απο τωρα μερικοι διοτι οι Υπεργολαβοι ειναι Κομματοσκυλα ! ΝΔ κ ΠΑΣΟΚΟΙ.\n10 Σεπτεμβρίου 2011 - 2:47 μ.μ.\nκαι βεβαίως τα Φ/Β θα τοποθετηθούν στα γόνιμα χωράφια ..και πουφφφφφφ 200.000 στρέμματα γης από την παραγωγική διαδικασία\n24 Οκτωβρίου 2011 - 10:50 π.μ.


Δευτέρα, 1 Μαρτίου, 2021, 15:46\nΑρχική Τοπικά Νέα Δελτία Τύπου Με επιτυχία πραγματοποιήθηκε στα Σύβοτα, η διαλογική συζήτηση για τον Τουρισμό\nΤοπικά ΝέαΔελτία ΤύπουΘεσπρωτίαLifestyleΤαξίδια\nΤην συζήτηση συντόνισε ο Δήμαρχος Ηγουμενίτσας κ. Ιωάννης Λώλος, ενώ παρεμβάσεις πραγματοποίησαν ο Αντιπεριφερειάρχης Θεσπρωτίας κ. Θωμάς Πιτούλης και ο Πρόεδρος του Ιατρικού Συλλόγου Θεσπρωτίας κ. Πέτρος Οικονομίδης.\nΜε εισήγηση τοποθετήθηκε ο Αντιδήμαρχος Τουρισμού κ. Ελευθέριος Κώστας, που ανέλυσε το Σχέδιο Τουριστικής Προβολής του Δήμου Ηγουμενίτσας και προχώρησε σε ενημέρωση των επιχειρηματιών σχετικά με τις τρέχουσες ρυθμίσεις για την αυστηρή εφαρμογή των υγειονομικών πρωτοκόλλων .\nΠροηγούμενο άρθροΔιανομή Ειδών ΒΥΣ (Βασικής Υλικής Συνδρομής) του Επιχειρησιακού Προγράμματος ΤΕΒΑ/FEAD\nΕπόμενο άρθροΚέντρο Κοινότητας Δήμου Ηγουμενίτσας – Πρόσκληση Εκδήλωσης Ενδιαφέροντος για Θέσεις Εκπαιδευτών Ενηλίκων


Ας μιλήσουμε για βρικόλακες - SFF.gr - Επιστημονική Φαντασία, Μυθοπλασία, Τρόμος\n→ Ας μιλήσουμε για βρικόλακες\nPosted by elgalla , 03 Δεκέμβριος 2015 · 0 views\nOberon, wordsmith, alkinem and 6 others like this\nΔεκ 03 2015 09:59\nΕντελώς συμπτωματικά( αν και δεδομένου ότι η Elgalla διάβαζει μυαλά, τίποτα δεν μπορεί να θεωρηθεί δεδομένο), προχθές διάβαζα για μία μορφή Βαμπιρ που 'έχουνε' στην Μαλαισία, το pontianak\n(Θα το αφήσω έτσι, χωρίς κρύο ανεκδοτο, παρόλο που με τσιγκλάει το άτιμο ) Γενικά νομίζω, οι Ασιατικές κουλτούρες μπορούν να αποτελέσουν καλή πηγή έμπνευσης, ειδικότερα σε θέματα horror. Έχουν καλές τρομαχτικές ιστορίες οι άτιμοι\nΔεκ 05 2015 11:04\nΠολύ ενδιαφέρον το άρθρο σου φιλενάδα. Πάρε τα δόντια τώρα από το λαιμό μου.\nΤα λένε The Sookie Stackhouse novels. Τα βιβλία του Trueblood.\nΔεν μπορώ να έχω γνώμη στα παραπάνω δεδομένου ότι έχω διαβάσει /δει λίγα πράγματα, και δεν με ξετρελαίνει ο μύθος του βρικόλακα. Από τα λίγα που έχω διαβάσει/ δει κρίνω ωστόσο, με επιφύλαξη.\nΌμως με είχε αφήσει με θετικές εντυπώσεις το The Vampire Tapestry της Suzy McKee Charnas. Μέχρι που τον ήρωά της, το όνομά του δηλαδή, Dr. Weyland, το είχα χρησιμοποιήσει για να φτιάξω παραδείγματα passive voice στα παιδάκια.\nDr. Weyland has written seven books.\nSeven books have been written by Dr. Weyland.\nΝαι, τόσο με εντυπωσίασε.\nΔεκ 05 2015 21:51\nΕμπεριστατωμένη άποψη βλέπω για τους βρικόλακες, προφανώς είναι από τα θέματα που σε ενδιαφέρουν.\nΕδώ κόντεψες να γράψεις ένα ολόκληρο μυθιστόρημα αναλύοντας το νόημα του βρικόλακα.\nΔεκ 06 2015 17:48\nΠολύ, πολύ, πολύ ολοκληρωμένη άποψη με αναφορές σε previous literature και ομολογώ έχω μείνει άφωνη από την καταπληκτική οπτική γωνία που υιοθέτησες σχετικά με τον συμβολισμό του βρικόλακα σαν αντανάκλαση της εκάστοτε κοινωνίας και της άποψης της για την γυναικεία σεξουαλικότητα. Δεν έχω διαβάσει δυστυχώς πολλά "παλία" βιβλία με βρικόλακες, όμως θα συμφωνήσω απόλυτα με όλη την ανάλυση σου και πόσο μάλλον με τον Ρομαντικό και Χορτοφαγικό βρικόλακα. Μου έδωσες και πολλές προτάσεις να τσεκάρω, ενώ θα ήθελα να σε ρωτήσω αν έχεις ασχοληθεί με το αντικείμενο σε επίπεδο σπουδών (π.χ μεταπτυχιακές σπουδές) ή αν απλά ψάχτηκες μόνη σου, επειδή έχεις κάνει καταπληκτική δουλειά. Like και για το illustration από την Victoria Frances!\nΔεκ 06 2015 18:07\nΚαταρχήν να πω ότι αυτό δεν είναι άρθρο, είναι μια κάπως καλογραμμένη γκρίνια. Αλλά ευχαριστώ που τη διαβάσατε και χαίρομαι που σας άρεσε.\nΜου έδωσες και πολλές προτάσεις να τσεκάρω, ενώ θα ήθελα να σε ρωτήσω αν έχεις ασχοληθεί με το αντικείμενο σε επίπεδο σπουδών (π.χ μεταπτυχιακές σπουδές) ή αν απλά ψάχτηκες μόνη σου, επειδή έχεις κάνει καταπληκτική δουλειά.\nΧαρά μου να προτείνω καλά βιβλία. Δεν έχω ασχοληθεί με τη λογοτεχνία σε κανένα επίπεδο σπουδών, απλά τη διαβάζω πάρα πολύ. Α, έχω παρακολουθήσει ένα online course στο Coursera για το φανταστικό και την επιστημονική φαντασία, αλλά δεν είχε καμία σχέση με τους βρικόλακες. Παρ' όλα αυτά, έχω ανεβάσει το essay που είχα γράψει για τον Δράκουλα για το συγκεκριμένο course σε αυτό εδώ το blog.\nAugustinee likes this\nΔεκ 06 2015 22:54\nΆρα ήμασταν και οι τρεις στο ίδιο μάθημα. Αυτό που είχε μέσα Φράνκενσταιν και Στόκερ; Με την Augustine από εκεί γνωριστήκαμε.\nelgalla and Augustinee like this\nΔεκ 07 2015 14:12\nEugenia Rose and Augustinee like this\nΔεκ 10 2015 19:44\nΠολύ ενδιαφέρουσα γκρίνια.\nΝομίζω ξεχνάς και το μη-λογοτεχνικό είδος του Superhero Vampire (Blade, Alucard, Angel τα παραδείγματα που μου έρχονται στο μυαλό από την ποπ κουλτούρα) που μας οδήγησαν στον Χορτοφάγο Βρικόλακα (αν και νομίζω το Vampire Diairies διεκδικεί εν μέρει την πατρότητα δεδομένου του πότε γράφτηκε).\nΕίναι επίσης ενδιαφέρον και το ότι ο πρωτοπυρηνικός βρικόλακας του I am Legend είναι ακριβώς στη μέση των δύο εποχών κι ας κατέληξε blueprint για το zombie apocalypse genre.\nΤέλος ο Δράκουλας είναι ο Κώδικας ΝταΒίνσι της Βικτωριανής εποχής και ένα καλοδουλεμένο τεχνοθρίλερ παρά τη βαρεμάρα που ίσως βγάζει σαν βιβλίο τρόμου.\nΔεκ 19 2015 14:03\nΌλα τα μεγάλα μυαλά ήταν πια με τον Professor Rabkin! Ο καλούλης μου! Α! τσεκάρετε και αυτό, αν και έχει τελιώσει τώρα το έβαλα στη watchlist μου γιατί πρέπει να είναι καταπληκτικό!


Οικονομία24: ''Δείτε τα παραποιημένα στοιχεία από την κυβέρνηση Παπανδρέου τα οποία οδήγησαν την χώρα στο ΔΝΤ και τους πολίτες στην φτώχεια την εξαθλίωση και τις αυτοκτονίες''...!\nδιαφεντεύουν για χρόνια την οικονομική ζωή της Ελλάδας.\nΣτον πίνακα 1 βλέπουμε τρεις διαφορετικές μετρήσεις του ελλείμματα για το 2009 και πως αυτό αυξήθηκε μέσω διαδοχικών αναθεωρήσεων. Επίσης αναφέρονται τα κονδύλια του προϋπολογισμού του έτους εκείνου τα οποία υπέστησαν παραποίηση. Η πρώτη στήλη έχει τα νούμερα που προϋπολογισμού του 2009, όπως είχαν προβλεφθεί στο Πρόγραμμα Σταθεροποίηση και Ανάπτυξης (ΠΣΑ) που καταρτίστηκε τον Απρίλιο του 2009, δηλαδή πέντε μήνες μετά την κατάθεση του προϋπολογισμού στην Βουλή. Στη δεύτερη στήλη αναφέρονται τα κονδύλια όπως τα αναθεώρηση το ΠΑΣΟΚ στο τέλος του 2009 στην έκθεση του προϋπολογισμού για το 2010.\nΗ τρίτη στήλη περιέχει τα τελικά πραγματοποιηθέντα νούμερα του προϋπολογισμού του 2009, όπως τα είχε εκ νέου αναθεωρήσει η κυβέρνηση του ΠΑΣΟΚ στο τέλος του 2010 με την κατάθεση του προϋπολογισμού για το 2011. Στην 4η στήλη καταγράφονται οι διαφορές μεταξύ του ΠΣΑ και της εκτίμησης για τα στοιχεία του προϋπολογισμού του 2009, ενώ στην 5η και τελευταία στήλη έχουμε πλέον τα τελικά νούμερα του προϋπολογισμού του 2009 με πραγματοποιηθέντα στοιχεία.\nΤης μείωσης των εσόδων του Τακτικού Προϋπολογισμού κατά 10 δις € μεταξύ ΠΣΑ και εκτιμήσεων και επί πλέον άλλων 712 εκ. € μεταξύ εκτίμησης και πραγματοποίησης.\nΣυνολικά δηλαδή τα καθαρά έσοδα του 2009 μειώθηκαν κατά 10,7 δις €.\nΥπέρμετρη επίσης είναι και η αύξηση στις δαπάνες του Τακτικού Προϋπολογισμού.\nΜεταξύ ΠΣΑ και εκτιμήσεων ανέβηκαν κατά 4,6 δις €, ενώ μεταξύ εκτιμήσεων και πραγματοποιήσεων ανέβηκαν κατά 1 δις € επί πλέον. Συνολικά δηλαδή αυξήθηκαν κατά 5,6 δις €.\nΤο ίδιο συμβαίνει και στο Πρόγραμμα Δημοσίων Επενδύσεων (ΠΔΕ).\nΜεταξύ ΠΣΑ και πραγματοποιήσεων η συνολική πτώση στα έσοδα είναι 1,7 δις €, ενώ οι δαπάνες διογκώνονται κατά 788 εκ. €.\nΗ οποιαδήποτε δηλαδή εφαρμογή ήπιας προσαρμογής της οικονομίας σε μεταρρυθμίσεις που θα οδηγούσαν στην σταδιακή μείωση των Δημόσιων ελλειμμάτων και του χρέους, απορρίφτηκε από την τότε κυβέρνηση. Αντίθετα επιλέχθηκε η άμεση και βίαιη προσαρμογή της οικονομίας και της κοινωνίας. Στόχος ήταν η μείωση των εισοδημάτων και γενικότερα του κόστους παραγωγής στον Δημόσιο και τον ιδιωτικό τομέα, προκειμένου να δημιουργηθεί μια κατάσταση εσωτερικής υποτίμησης και άνοδο της ανταγωνιστικότητας, δεδομένου ότι η Ελλάδα δεν είχε αυτόνομη νομισματική πολιτική και δεν μπορούσε να επηρεάσει την ισοτιμία του ευρώ. Την εμπειρία για εφαρμογή μιας τέτοιας συνταγής βέβαια, την είχε το ΔΝΤ.\nSKAI: Δημοσίευση: 20/02/2011 ( http://www.skai.gr/news/politics/article/163396/o-g-papandreou-eihe-zitisei-apo-to-2009-paremvasi-tou-dd-/). Τον Δεκέμβριο του 2009, δύο μόλις μήνες μετά τις βουλευτικές εκλογές, ο πρωθυπουργός Γ. Παπανδρέου είχε ζητήσει παρέμβαση του ΔΝΤ στην Ελλάδα, αν και δημοσίως απέρριπτε κατηγορηματικά ένα τέτοιο ενδεχόμενο. Σύμφωνα με την «Καθημερινή της Κυριακής», την αποκάλυψη έκανε ο Στρος Καν, σε ντοκιμαντέρ του ιδιωτικού γαλλικού καναλιούCanal+. Σύμφωνα με τον επικεφαλής του ΔΝΤ, απάντησε στον Έλληνα πρωθυπουργό ότι οι ευρωπαίοι ηγέτες δεν θα δεχτούν τη μονομερή παρέμβαση του Ταμείου σε μία χώρα της Ευρωζώνης.\nΗ προτροπή του Στρος Σκαν ότι δεν θα ήταν δυνατή η εμπλοκή του ΔΝΤ στα Δημόσια οικονομικά της Ελλάδας, αν δεν πειθόταν η ΕΕ να το επιτρέψει και παράλληλα να συμμετάσχει, έγινε ο νέος στόχος της οικονομικής πολιτικής της κυβέρνησης Παπανδρέου. Έτσι, από το τελευταίο τρίμηνο του 2009, η νέα κυβέρνηση επιδόθηκε σε μια άνευ προηγουμένου παραποίηση των στοιχείων του τρέχοντος ελλείμματος της Γενικής Κυβέρνησης, αποβλέποντας να το αυξήσει αμφίπλευρα μέσω της μείωσης των εσόδων και αύξησης των δαπανών.\nΤο τελευταίο τρίμηνο του 2009 πληρώθηκαν χρέη προς τα νοσοκομεία ύψους 1.502 εκ. €, ενώ στον προϋπολογισμό του 2009 δεν είχε προβλεφθεί η σχετικά δαπάνη. Μάλιστα, εξ αυτού του ποσού, κυριολεκτικά τις τελευταίες ημέρες προτού κλείσει το ημερολογιακό έτος, αποφάσισε ο υπουργός των Οικονομικών να εκταμιεύσει 1.198 εκ. € προς τα νοσοκομεία.\nΗ πράξη εκταμίευσης του ποσού αυτού έγινε χωρίς την αναγκαία διαπραγμάτευση, που σε παρόμοιες περιπτώσεις στο παρελθόν είχε οδηγήσει σε έκπτωση και περιορισμό των οφειλών. Το 2005, για παράδειγμα, η έκπτωση που είχε επιτύχει το Δημόσιο από οφειλές προς τα νοσοκομεία ύψους 2,5 δις €, ήταν 5%. Επομένως, πάνω στην πρεμούρα να αυξηθούν οι δαπάνες και το έλλειμμα του 2009 προτού κλείσει η οικονομική χρήση, η κυβέρνηση άφησε τότε να χαθούν κάποια 75 εκ. € από έκπτωση που δικαιούτο.\nΑπό την σύγκριση του μηνιαίου ρυθμού δαπανών μεταξύ 9μήνου και 3μήνου βλέπουμε για παράδειγμα ότι οι δαπάνες σε επιχορηγήσεις και μεταβιβαστικές πληρωμές, που την περίοδο Ιανουάριος – Σεπτέμβριος έτρεχαν με ένα ρυθμό 1.531 εκ. € ανά μήνα, επιταχύνονται το τελευταίο 3μηνο και φτάνουν τα 1.918 εκ. € ανά μήνα. Επομένως, λόγω αυτής της αύξησης δαπανώνται 386 εκ. € περισσότερα από ότι έδειχνε η πορεία εκτέλεσης του προϋπολογισμού στο πρώτο 9μηνο. Η ίδια τακτική ακολουθείται στις λειτουργικές δαπάνες, με 109 εκ. € πέραν του κανονικού, 99 εκ. € για τις προμήθειες και το ίδιο ποσό για τις σύνθετες δαπάνες. Η τακτική αυτή ακολουθείται επίσης στην περίπτωση των πρόσθετων παροχών και τα οδοιπορικά. Με την μέθοδο της υπέρμετρης αύξησης των συγκεκριμένων δαπανών τους τελευταίους μήνες του έτους, τελικά πέτυχε το υπ. Οικονομικών να φουσκώσει το έλλειμμα του 2009 με ένα πρόσθετο ποσό 822 εκ. €.\nΣτο Πρόγραμμα Σταθεροποίησης και Ανάπτυξης που καταρτίστηκε τον Απρίλιο του 2009 η κυβέρνηση της ΝΔ εκτιμούσε στο Πρόγραμμα Σταθερότητας και Ανάπτυξης ότι στο σύνολο τους οι συγκεκριμένοι οργανισμοί και νομικά πρόσωπα θα είχαν μέχρι το τέλος του 2009 ένα περίσσευμα της τάξης των 6,6 δις €. Το συγκεκριμένο νούμερο αμφισβητήθηκε από την νέα κυβέρνηση του ΠΑΣΟΚ. Έγιναν νέες στατιστικές εκτιμήσεις και στο τέλος του 2010, όταν πλέον τα στοιχεία για το 2009 είχαν πραγματοποιηθεί και κατασταλάξει οι αλλαγές, το παραδοσιακά με έρευνες πιστοποιημένο περίσσευμα των ΟΤΑ και ΟΚΑ επανεκτιμήθηκε και αποφασίστηκε ότι ήταν έλλειμμα -2,4 δις €. Παράλληλα, στην ομάδα των συγκεκριμένων οργανισμών προστέθηκε για πρώτη φορά το έλλειμμα μίας πλειάδας ΔΕΚΟ που ουδέποτε είχαν ενσωματωθεί στην Γενική Κυβέρνηση στο παρελθόν. Έτσι, η δραστική αλλοίωση των αριθμών, από θετικό σε αρνητικό, του ισοζυγίων των ΟΤΑ, ΟΚΑ, ΝΠΔΔ και η προσθήκη των ΔΕΚΟ, έδωσε μια επί πλέον πυροδότηση στην αύξηση του ελλείμματος του 2009 που ήταν της τάξης των 9 δις €.\nΠέραν όλων αυτών των απαράδεκτων αλχημειών με τα στοιχεία του προϋπολογισμού, ακόμα πιο παράδοξο είναι και πολλά ερωτηματικά δημιουργεί το γεγονός ότι, ενώ το υποσύνολο που αποκαλούμε ισοζύγιο ΟΤΑ, ΟΚΑ και λοιπών ΝΠΔΔ, από περίσσευμα έγινε έλλειμμα, στην συνέχεια το επόμενο έτος 2010 επανέρχεται δριμύτερη η πιστοποίηση από την ΕΛΣΤΑΤ ότι δημιουργήθηκε ξανά περίσσευμα! Για το έτος 2010, η κυβέρνηση με τον ίδιο πρωθυπουργό, τον ίδιο υπουργό Οικονομικών και τα ίδια στελέχη στο υπουργείο, υπολογίζει απολογιστικά και με πραγματοποιηθέντα στοιχεία ότι το ισοζύγιο ΟΤΑ, ΟΚΑ και λοιπών ΝΠΔΔ είναι περισσευματικό και ίσο με 7,6 δις €.\nΤο αποτέλεσμα των ΔΕΚΟ γίνεται από έλλειμμα -1,7 δις €, περίσσευμα 3,1 δις €!! Το ίδιο εκπληκτικό αποτέλεσμα ισχύει για τους ΟΚΑ που από έλλειμμα -71 εκ. € γίνεται περίσσευμα 3 δις €, ενώ στα νομικά πρόσωπα το περίσσευμα των 125 εκ. εκτοξεύεται στα 2,3 δις € (βλέπε τρίτη στήλη του πίνακα 4 και σελίδα 49 στην έκθεση προϋπολογισμού του 2012).\nΚαι ο καλύτερος ταχυδακτυλουργός θα ζήλευε την ικανότητα Παπανδρέου-Παπακωνσταντίνου και ΣΙΑ να μπορούν να εξαφανίζουν από τα δημοσιονομικά στοιχεία του 2009 ένα περίσσευμα Οργανισμών της Γενικής Κυβέρνησης τόσο μεγάλο όσο 6,6 δις €. Να το αντιστρέφουν στη συνέχεια και να το κάνουν έλλειμμα -2,4 δις €.\nΚαι το επόμενο δωδεκάμηνο να εμφανίζουν ξανά στη θέση του ένα τεράστιο περίσσευμα 7,6 δις €.\nΟι στόχοι των ελλειμμάτων που τίθενται από τις κυβερνήσεις ένα χρόνο πριν, δικαιολογείται να πέφτουν έξω σε δύο περιπτώσεις:\n(α) Εφόσον κατά την διάρκεια του έτους υπεισέρχονται πολλοί απρόβλεπτοι παράγοντες που ανατρέπουν τις προβλέψεις εσόδων και δαπανών, και\n(β) όταν οι πολιτικές βάσει των οποίων επιχειρείται η επίτευξη συγκεκριμένων στόχων αλλάξουν, ή ακυρωθούν.\nΕξηγήθηκε νωρίτερα ότι η μεγάλη παραποίηση των αριθμών έγινε κατά το τελευταίο τρίμηνο του 2009. Τα στοιχεία του πίνακα 6 μιλούν από μόνα τους. Εάν σήμερα (Ιούλιος του 2014) αναζητήσει κανείς τα στοιχεία του προϋπολογισμού στον δικτυακό τόπο της ΕΛΣΤΑΤ, όπου το μεγάλο και φουσκωμένο έλλειμμα του 2009 έχει επισημοποιηθεί και περιέχει όλες τις παραποιήσεις των αριθμών όπως προαναφέρθηκε, θα δει το ανεξήγητο άλμα του ελλείμματος της Γενικής Κυβέρνησης κατά το τελευταίο τρίμηνο του 2009.\nΕίναι εμφανές ότι κάποιο «μαγικό χέρι» ήθελε να φουσκώσει το Δημόσιο έλλειμμα της Ελλάδας και να το πάει πάνω από το τότε υψηλότερο που υπήρχε, της Ιρλανδίας. Σε μια τέτοια έκρυθμη κατάσταση οι κίνδυνοι για την σταθερότητα του ευρώ από την μετάδοση της χρεοκοπίας στα άλλα κράτη της ευρωζώνης ήταν εμφανείς.\nΑναρτήθηκε από i.faitatzoglou στις 1:01 π.μ.


Αρχική Σελίδα ΠροϊόνταΝτους ΚΑΠ που κατασκευάζει τη μηχανή\nΜεγάλες Εικόνας : GD-380 εύκολο ελεγχόμενο σταθερό τρέχοντας πλαστικό ντους ΚΑΠ που κατασκευάζει τη μηχανή\n120-160 PC λ.\nGD-380 υψηλός - μηχανή ποιοτικών ντους ΚΑΠ με τον έλεγχο υπολογιστών\nGD-380 το μίας χρήσης πλαστικό ντους ΚΑΠ που κατασκευάζει τη μηχανή είναι ιδανική μηχανή για να κάνει τη μίας χρήσης ΚΑΠ.\nτο μέγεθος λουτρών ΚΑΠ μπορεί να προσαρμοστεί.\nΠλήρως αυτόματοι έλεγχος και λειτουργία οθόνης .touch\nΤαχύτητα ελέγχου αναστροφέων\nΗ υπερηχητική σφραγίδα με ηλεκτρικό συγκολλά το συνδυασμό με θερμότητα.\nΤο κύριο αλουμίνιο χρήσης μερών, καθιστά τη μηχανή καθαρότερη και εύκολη να καθαρίσει.\nΈνας χρόνος που τελειώνουν - προϊόντα. Χαμηλή αποδοτικότητα εργασίας cost.high.\n1. Η μηχανή υιοθετεί με την υπερηχητική σφραγίδα και συγκολλά με θερμότητα για το διαφορετικό σκοπό.\n2. Στο παλαιό πρότυπο, πρέπει να αλλάξουμε πολύ διαθέτουμε για να κάνουμε την αλλαγή μεγέθους, παίρνει τα μέρη του χρόνου επίσης. Μια νέα μηχανή, πρέπει μόνο να τροποποιήσει τη μηχανή για να αλλάξει το μέγεθος. Δεν παίρνει όχι περισσότεροι από 10mins.\n3. Η ίδια μηχανή μπορεί να κάνει το μη υφανθε'ν και πλαστικό λουτρό ΚΑΠ. Πολυσύνθετος και σταθερός.\nbouffant ΚΑΠ που κατασκευάζει τη μηχανή,\nΠλαστική ΚΑΠ που κατασκευάζει τη μηχανή


Το οροπέδιο Λιβάδι, στην ανατολική παρειά του Ψηλορείτη έχει ως σημείο αναφοράς τον οικισμό Κρουσώνα, σε υψόμετρο μεταξύ 980 και 1100 m επάνω από τη θάλασσα. Επιλογή των ιδιοκτητών ήταν να περνούν εδώ τα Σαββατοκύριακα, μακριά από τη θορυβώδη πόλη σε επαφή με μια φύση. Το θέμα της κατοικίας δεν θα μπορούσε παρά να εμπλέκεται με τη μόνη υφιστάμενη μαρτυρία οικοδομής, τα μιτάτα, αρχέτυπες ξηρολιθικές κατασκευές απ’ τις οποίες οι μνήμες αντλούνται από τα μεγάλα βάθη του παρελθόντος. Η κωνική μορφή τους αποτέλεσε τον πυρήνα της αρχιτεκτονικής σύλληψης. Μια σύνθεση από απλούς γεωμετρικούς όγκους και πρίσματα που βρίσκουν τη θέση τους ακουμπισμένοι ο ένας δίπλα στον άλλο.\nΣ’ αυτόν τον κεντρικό χώρο της κατοικίας, που φιλοξενεί την τραπεζαρία και το μεγάλο ενιαίο πάγκο της κουζίνας, δεσπόζει η μεγάλη μεταλλική σκάλα που οδηγεί στον επάνω όροφο. Με ένα μεγάλο άνοιγμα λειτουργεί ως ενιαίος χώρος με το καθιστικό στο τζάκι, σε διαφορά επιπέδου τριών σκαλοπατιών. Πίσω από τον πάγκο της κουζίνας μέσω ενός μικρού διαδρόμου οδηγούμαστε στο λουτρό και στο υπνοδωμάτιο. Η σκάλα, ακολουθώντας το σκεπτικό των σκληρών επιφανειών στην πλέον φυσική τους και με ελάχιστη επεξεργασία μορφή, δίνει μια στροβιλική κίνηση που συνεχίζει και έξω για να τελειώσει στο παρατηρητήριο - αστεροσκοπείο στο δώμα. Από το υπνοδωμάτιο του ορόφου βλέπει κανείς την είσοδο κάτω και προς τα επάνω και από έναν κυκλικό φωταγωγό ρεμβάζει τον ουρανό. Στον κήπο, που αποτελεί τη φυσική συνέχεια του αρχιτεκτονικού σχεδιασμού, κατεβαίνουμε από τα επτά σκαλοπάτια που βρίσκονται δίπλα στην πέργκολα που είναι και ένα μεταβατικό στάδιο από το σπίτι προς τη φύση.\nΑρχιτεκτονική μελέτη - επίβλεψη: Φ. Ζανόν, Ν. Σκουτέλης\nΧρόνος μελέτης: Μάρτιος - Ιούλιος 2002\nΧρόνος κατασκευής: Ιούλιος 2002 - Σεπτέμβριος 2005\n« Κατοικία στην Κηφισιά Διπλοκατοικία στην Κηφησιά »\nΗ κατοικία κατασκευάστηκε σε διαμπερές, γωνιακό, πευκόφυτο οικόπεδο, αρκετά επικλινές, στη θέση παλαιάς πέτρινης κατοικίας που υπέστη σοβαρές ζημιές από το σεισμό του 1999 και κατεδαφίστηκε. Η νέα μελέτη καλύπτει…\nOι δύο κατοικίες είναι τοποθετημένες σε ένα οικόπεδο στην ευρύτερη περιοχή του Ηρακλείου Κρήτης, στις Βασιλιές, σε μια πλαγιά με ανοιχτή θέα στη δύση και τη θάλασσα μακριά κατά το…


Πρωτοφανής πορεία διαμαρτυρίας φορτηγών με αφορμή μέτρα καταστροφής του κλάδου | molonoti.gr\nΠρωτοφανής πορεία διαμαρτυρίας φορτηγών με αφορμή μέτρα καταστροφής του κλάδου\nΥποβλήθηκε από ουτις στις Παρ, 17/11/2017 - 17:51.\nΠανελλήνιο ενδιαφέρον παρατηρείται για τη σημερινή (Σάββατο) πορεία φορτηγών που θα γίνει στην Πάτρα σε ένδειξη διαμαρτυρίας για μια σειρά από αρνητικά μέτρα της κυβέρνησης που οδηγούν τον κλάδο σε μεγάλα προβλήματα. Η κινητοποίηση ξεκίνησε με Σωματεία από την Πελοπόννησο και την Στερεά Ελλάδα ωστόσο έχει πάρει εθνικές διαστάσεις αφού θα συμμετέχουν και Σωματεία που δεν είχαν δηλώσει συμμετοχή.\nΠαράλληλα την πορεία των φορτηγών θα καλύψουν τηλεοπτικά και τα εθνικά κανάλια λόγω του αυξημένου ενδιαφέροντος ενώ αύριο Κυριακή ώρα 11 το πρωί, στην Αθήνα θα γίνει έκτακτη συνάντηση της Πανελλήνιας Ομοσπονδίας Μεταφορών που θα αξιολογήσει την κινητοποίηση και θα πάρει αποφάσεις για πιθανές νέες κινητοποιήσεις.\nΗ πορεία θα ξεκινήσει από το Νέο Λιμάνι και θα ακολουθήσει την εξής πορεία: Ακτή Δυμαίων - Ελ. Βενιζέλου - Κορίνθου - εθνική Πατρών Αθηνών - Κανελλοπούλου - Ηρώων Πολυτεχνείου - Όθωνος Αμαλίας - Ακτή Δυμαίων - επιστροφή στο λιμάνι. Ενδιάμεσα σην Περιφέρεια Δυτ. Ελλάδος θα παραδοθέι ψήφισμα με τελικό αποδέκτη το Υπουργείο Μεταφορών.\nΗ κινητοποίηση έχει σαν βασικό σύνθημα "Μας ΑΦΑΝΙΖΟΥΝ αντί να μας στηρίζουν". Τα βασικά αιτήματα του κλάδου θα μοιράζονται στους πολίτες με φέιγ βολάν σε όλη τη διάρκεια της πορείας.\nΥπενθυμίζουμε ότι αυτά είναι:\n- ΑΝΤΑΓΩΝΙΣΜΟΣ. Απελευθέρωσαν το επάγγελμα με αποτέλεσμα την ενεξέλεγκτη είσοδο εταιρειών από τρίτες χώρες όπως Κίνα και Τουρκία\n- ΜΗΔΕΝ ΚΙΝΗΤΡΑ. Σε όλες τις χώρες της Ευρώπης δίδονται κίνητρα ανανέωσης των στόλων στις Μεταφορές, εδώ κυκλοφορούν μόνον παλαιά οχήματα.\n- ΑΔΙΚΗ ΦΟΡΟΛΟΓΙΑ. Βαριά και άδικα φορολογικά μέτρα έχουν καταστήσει τον κλάδο ζημιογόνο και υπερχρεωμένο. Δεν μας συμψηφίσουν ούτε το ΦΠΑ των διοδίων\n- ΚΑΜΙΑ ΣΥΜΠΑΡΑΣΤΑΣΗ. Στα πανάκριβα διόδια δεν προβλέπονται καθόλου εκπτώσεις, όπως στα ΙΧ, όσες διελεύσεις και αν κάνουμε.\n- ΑΠΡΟΣΤΑΤΕΥΤΟΙ. Κύματα μεταναστών - προσφύγων προπηλακίζουν οδηγούς, καταστρέφουν εμπορεύματα συντηρώντας ένα κλίμα τρόμου και ανησυχίας.\n- ΑΠΟΚΛΕΙΣΜΟΣ: Μας απαγορεύουν παράνομα και αντισυνταγματικά να κινούμαστε στο 70% των δρόμων στη χώρα, πολλαπλασιάζοντας δραματικά τα έξοδα μας σε κάθε μεταφορά με διόδια, καύσιμα, φθορές, μισθοδοσίες κ.α.\nΟ κλάδος των Μεταφορών απαριθμεί 33.000 φορτηγά και 60.000 περίπου ιδιοκτήτες και εργαζόμενους.\n- ΗΛΕΚΤΡΟΝΙΚΗ ΣΚΛΑΒΙΑ. Δεν θα ανανεώνεται η άδεια του φορτηγού αν έχει κάποιες παραβάσεις ΚΟΚ, μεταφορών κ.α.\nΟργή διευθυντών για το πρόγραμμα «τσάντα στο σχολείο»\nΣήμερα η καταβολή του «κοινωνικού μερίσματος» (Εγκρίθηκαν 1.313.148 αιτήσεις νοικοκυριών)\nΠεζά και τετριμμένα αναζητούμε στο Google\nΠάνω από 1.000 κατασχέσεις την ημέρα: Ποιους κυνηγά ο ΣΥΡΙΖΑ:\n9:00 με 21:00 την Πέμπτη όλα τα μέσα μαζικής μεταφορά\nΚαθιερώνεται το πρόγραμμα «Happy Fridays» στα σχολεία (Θα μένει η τσάντα στο σχολείο)


Τσακίρης: «Μεγάλη νίκη αλλά… στόχος είναι η παραμονή» – Infobasket\nΤσακίρης: «Μεγάλη νίκη αλλά… στόχος είναι η παραμονή»\nΗ νίκη του Διαγόρα επί του Φιλαθλητικού ήταν μία από τις σημαντικότερες που έγιναν στο πλαίσιο της 5ης αγωνιστικής της Β’ Εθνικής και αυτό κάνει δύο φορές χαρούμενο τον Γιάννη Τσακίρη, που μίλησε στο επίσημο σάιτ του ΣΕΠΚ. Αναλυτικά τα όσα δήλωσε ο προπονητής της ομάδας της Ρόδου για τη νίκη επί του Φιλαθλητικού, τον απολογισμό των πρώτων πέντε αγωνιστικών και τους στόχους του Διαγόρα από εδώ και πέρα:\nΓια τη νίκη επί του Φιλαθλητικού που είναι από τα φαβορί για την άνοδο:\n«Ο Φιλαθλητικός είναι μία ομάδα που θα πρωταγωνιστήσει. Αξίζουν συγχαρητήρια στη διοίκηση και τον προπονητή για την προσπάθεια που κάνουν. Έχει μία νεανική ομάδα που βγάζει πολύ ενέργεια μέσα στον αγώνα. Εμείς είχαμε δουλέψει καλά όλη την εβδομάδα και ήμασταν έτοιμοι να αντιμετωπίσουμε το παιχνίδι των αντιπάλων.\nΗ εμπειρία που έχουν κάποιοι παίκτες μας σε συνδυασμό με τον ενθουσιασμό κάποιων νεαρών που βρίσκονται στο ρόστερ έφεραν αυτό το αποτέλεσμα. Τα πάντα εξαρτώνται από το πως θα παρουσιαστούμε μέσα στο γήπεδο και τα καταφέραμε καλά. Κάναμε μία μεγάλη νίκη εναντίον ενός μεγάλου αντιπάλου».\n«Η ουσία για εμάς είναι πως θα συνεχίσουμε να δουλεύουμε. Πρέπει να αφήσουμε πίσω τα προβλήματα που αντιμετωπίζουμε με το στρατιωτικό του Δημητρίου και την απουσία του Παναγιωταράκου που λόγω υποχρεώσεων πρέπει να βρίσκεται στην Αθήνα. Όλοι μαζί πρέπει να δουλέψουμε γιατί μπορούμε να βγάλουμε κάτι πιο θετικό από αυτό που δείξαμε τις πρώτες αγωνιστικές».\nΓια τους στόχους του Διαγόρα στο πρωτάθλημα:\n«Στόχος είναι η παραμονή. Η σφιχτή πολιτική της ομάδας από το καλοκαίρι μας έθεσε ως στόχο την παραμονή. Η ιδιαιτερότητα σε εμάς είναι ότι χρειαζόμαστε μπάτζετ σχεδόν μίας ομάδας μόνο για τις μετακινήσεις μας. Αν ήμαστε ανταγωνιστικοί μέχρι το τέλος θα πάμε καλά. Εύχομαι όλες οι ομάδες να είναι ανταγωνιστικές και να λύσουν τα οικονομικά προβλήματα που έχουν. Ελπίζω να δούμε ένα ανταγωνιστικό πρωτάθλημα και να αναβαθμιστεί η Β’ Εθνική κάνοντας ένα κλικ παραπάνω».\n← Νέο hot ζευγάρι στα παρκέ!\nΜια εβδομάδα μετά το Ηράκλειο-Νήαρ Ηστ →


4th International B2B Software Days - The Future of Digital Business\nog:title - 4th International B2B Software Days - The Future of Digital Business\nog:url - https://www.supportbusiness.gr/entrepreneurship/general-entrepreneurship/350-support-4th-international-b2b-software-days-the-future-of-digital-business?tmpl=component&print=1&layout=default\nΔημοσιεύθηκε : Δευτέρα, 13 Φεβρουαρίου 2017 15:35\n25 & 26 Απριλίου 2017 | Βιέννη | Αυστρία\nΤο Εθνικό Κέντρο Τεκμηρίωσης (ΕΚΤ), συντονιστής του μεγαλύτερου διεθνούς δικτύου καινοτομίας και επιχειρηματικότητας Enterprise Europe Network, καλεί επιχειρήσεις, ερευνητικούς φορείς και πανεπιστήμια στο «4th International B2B Software Days - The Future of Digital Business», που πραγματοποιείται στις 25 & 26 Απριλίου 2017 στη Βιέννη (Αυστρία).\nΗ εκδήλωση διοργανώνεται από τους εξής φορείς:\n- FFG - Austrian Research Promotion Agency\n- WKO/Advantage Austria\n- the Vienna Business Agency\n- Austria WirtschaftsService\nσε συνεργασία με το Enterprise Europe Network, το EUREKA και την δράση go-international.\nΗ εκδήλωση θα δώσει τη δυνατότητα στους συμμετέχοντες φορείς να ενημερωθούν για τις τελευταίες τάσεις στην Ψηφιακή Επιχειρηματικότητα και να αναζητήσουν διεθνείς συνεργάτες για έρευνα, μεταφορά τεχνολογίας και επιχειρηματικές συνεργασίες.\n1η ημέρα: Τρίτη, 25 Απριλίου 2017\n Το πρόγραμμα ξεκινάει με κεντρικούς ομιλητές από τις Atos, τα Αμερικανικά VCs: Sand Hill Angels, Red Hat και το Think Tank του ETH Zürich, παρουσιάζοντας την παγκόσμια εικόνα των Trends στην ψηφιακή επιχειρηματικότητα, καθώς και όλα τα τεχνολογικά highlights.\n Αμέσως μετά, θα οργανωθούν B2B επιχειρηματικές συναντήσεις, δίνοντάς σας τη δυνατότητα να επεκτείνετε το δίκτυο επιχειρηματικότητας και καινοτομίας σας με τον πιο αποδοτικό τρόπο.\n Συνεχίστε το networking κατά την διάρκεια της απογευματινής δεξίωσης στο ιστορικό κέντρο της Βιέννης.\n2η ημέρα: Τετάρτη, 26 Απριλίου 2017\n Παρουσιάστε την ιδέα για το έργο σας στο πλαίσιο του EUREKA ή ενταχθείτε σε μια Καναδική/Νότιο Κορεάτικη ομάδα και αναπτύξτε τα επόμενα break-through ICT προϊόντα.\n «Pitch-άρετε» την επιχειρηματική σας ιδέα ή το νέο σας έργο σε περισσότερους από 40 Αυστριακούς Άγγελους Επενδυτές.\n Ενημερωθείτε για τις τρέχουσες ευκαιρίες χρηματοδότησης για το αναπτυξιακό ή ερευνητικό σας έργο.\n Μάθετε πώς να πείθετε τους πελάτες σας, ώστε να επενδύουν στα προϊόντα ή τις υπηρεσίες σας.\nΗ συμμετοχή στην εκδήλωση είναι δωρεάν και απευθύνεται κυρίως σε εταιρίες και ερευνητικούς οργανισμούς που αναζητούν ερευνητικές και επιχειρηματικές συνεργασίες. Συμβουλευτικές εταιρίες χωρίς τεχνική εξειδίκευση στην ψηφιακή επιχειρηματικότητα δεν ανήκουν στο target group αυτής της εκδήλωσης.\n Οι ενδιαφερόμενοι πρέπει να συμπληρώσουν τη σχετική ηλεκτρονική φόρμα συμμετοχής (https://www.b2match.eu/softwaredays2017/sign_up) και να υποβάλουν το προφίλ τους.\n Tα προφίλ δημοσιεύονται σε ηλεκτρονικό κατάλογο και αποτελούν τη βάση για τη διοργάνωση διμερών συναντήσεων με δυνητικούς συνεργάτες. (Μην παραλείψετε να συμπληρώσετε το προφίλ της εταιρίας σας καθώς θα βοηθήσει στην εξεύρεση συνεργασιών- το κινητό τηλέφωνο θα βοηθήσει στην επικοινωνία στον τόπο της εκδήλωσης).\n Αναζητήστε στα δημοσιευμένα προφίλ τους συνεργάτες που ταιριάζουν στις ανάγκες σας και ζητήστε τους να τους συναντήσετε κατά τις ημέρες της εκδήλωσης στον προκαθορισμένο χώρο.\n Κάθε συμμετέχων θα λάβει το προσωπικό του πρόγραμμα συναντήσεων πριν τη διοργάνωση.\n Επιλέγετε σαν γραφείο υποστήριξης (support office) το Εθνικό Κέντρο Τεκμηρίωσης GR - National Documentation Centre (EKT),\n Εγγραφή και υποβολή προφίλ: ως τις 18 Απριλίου 2017\n Αιτήσεις για συναντήσεις: 23 Μαρτίου έως 18 Απριλίου 2017\n Η συμμετοχή στο brokerage event είναι δωρεάν. Σε περίπτωση απουσίας σας χωρίς προειδοποίηση των διοργανωτών, θα υπάρξει χρέωση 75 ευρώ (No show fee of 75 EUR excl. VAT).\n Τα έξοδα μετακίνησης και διαμονής επιβαρύνουν τους συμμετέχοντες.\nΚατά την εγγραφή σας, επιλέξτε το τοπικό Γραφείο Υποστήριξης (Support Office) του Εθνικού Κέντρου Τεκμηρίωσης / GR - National Documentation Centre (EKT), ώστε να σας υποστηρίξουμε σε όλη τη διαδικασία της επιλογής συναντήσεων και αναζήτησης των καταλληλότερων συνεργατών.\nNational Contact Point for ICT in Horizon 2020\nEnterprise Europe Network- Hellas Βασιλέως Κωνσταντίνου 48, 11635 Αθήνα\nΤηλ.: 210 7273921, Φαξ: 210 7259070\nWeb: www.ekt.gr / www.enterprise-hellas.gr


Εγκλωβισμένη στα σύνορα του Κοσόβου η αποστολή του Ερυθρού Αστέρα! | Ποδόσφαιρο: Ευρώπη | gazzetta.gr\nΤετάρτη, 09 Οκτωβρίου 2019 - 13:53\nFollow @twitterΕγκλωβισμένη στα σύνορα του Κοσόβου η αποστολή του Ερυθρού Αστέρα!\nΗ ΟΜΑΔΑ ΤΟΥ ΜΙΛΟΓΕΒΙΤΣ ΤΑΞΙΔΕΥΕ ΣΤΟ ΚΟΣΟΒΟ ΓΙΑ ΜΑΤΣ ΚΥΠΕΛΛΟΥ!\nΜια δυσάρεστη έκπληξη περίμενε την αποστολή του Ερυθρού Αστέρα, καθώς οι αρχές του Κοσόβου δεν επέτρεψαν την διέλευση του λεωφορείου που μετέφερε την ομάδα για το ματς Κυπέλλου με την Τρέπτσα.\nΗ Τρέπτσα εδρεύει στην νότιο τμήμα της Μιτρόβιτσα, μια πόλης, η οποία γεωγραφικά ανήκει στο Κόσοβο! Αξίζει να σημειωθεί πάντως πως υπάγεται στην σερβική ομοσπονδία, ωστόσο μέχρι στιγμής δεν είχε δημιουργηθεί κανένα παρατράγουδο αφού μετέχει στην Γ΄ κατηγορία, η οποία θεωρείται ερασιτεχνική δίνοντας ματς με γειτονικούς συλλόγους.\nΤο γεγονός πως για τον 1ο Γύρο του Κυπέλλου Σερβίας κληρώθηκε με τον Ερυθρό Αστέρα, είχε ως συνέπεια να σημάνει συναγερμός στο Κόσοβο με τις τοπικές αρχές να μπλοκάρουν την αποστολή των πρωταθλητών Σερβίας στο Γιάρινιε. Πρόκειται για τα σύνορα των δύο χωρών, με τους Σέρβους ωστόσο να μην τα αναγνωρίζουν χαρακτηρίζοντας τα ως διοικητικό πέρασμα.\nΕκεί βρίσκονται τουλάχιστον 100 οπαδοί του Ερυθρού Αστέρα, οι οποίοι τραγουδούν συνθήματα υπέρ της ομάδας τους. Λόγω της έκρυθμης κατάστασης το ματς αναβλήθηκε με την σερβική ομοσπονδία να αποφασίζει για την αναμέτρηση, η οποία εκτός απροόπτου θα διεξαχθεί σε άλλη πόλη!\n«Λυπόμαστε... Πιθανότατα το ματς θα πραγματοποιηθεί αύριο στο Βελιγράδι. Λυπάμαι για τον κόσμο που στερήθηκε ένα αθλητικό γεγονός. Θέλαμε μόνο να παίξουμε ποδόσφαιρο και τίποτα περισσότερο.\nΕίχαμε την υποστήριξη της FIFA», δήλωσε ο γενικός διευθυντής του Ερυθρού Αστέρα, Σβέζνταν Τέρζιτς.\nΟ Κοσοβάρος δημοσιογράφος και αναλυτής του κρατικού τηλεοπτικού σταθμού, Ουράν Κράσνιτσι τόνισε χαρακτηριστικά: «Ο σερβικός σύλλογος Ερυθρός Αστέρας, ο οποίος μετέχει στο Champions League προσπάθησε παράνομα να εισέλθει στο Κόσοβο για να αντιμετωπίσει έναν σερβικό σύλλογο από το Κόσοβο, τον οποίο δεν αναγνωρίζει το κράτος του Κοσόβου. Η αστυνομία του Κοσόβου απαγόρευσε την συγκεκριμένη κίνηση.\nΦανταστείτε γαλλική ομοσπονδία να οργανώσει ποδοσφαιρικές αναμετρήσεις σε αυστριακό έδαφος, όπου την ευθύνη για μια τέτοια δραστηριότητα έχει η αυστριακή ομοσπονδία. Από το 2016 το Κόσοβο είναι μέλος της UEFA, όπως η Σερβία. Ελπίζουμε πως η FIFA θα πάρει μέτρα εναντίον της Σερβίας, αλλά και του Ερυθρού Αστέρα».


Χρυσάνθη Ιακώβου: Αλέξανδρου Κάσση, «Όσα απέμειναν από τους εραστές», Εκδόσεις Πνοή, 2021 – Περιοδικό Περί Ου\nΟ Αλέξανδρος Κάσσης παίρνει στα χέρια του ένα χιλιοειπωμένο θέμα για να μας το σερβίρει με έξυπνο τρόπο, σπιρτόζικη διάθεση και ενδιαφέρουσα δομή. Οι εναλλάξ αφηγήσεις σε παρελθόν και παρόν κάνουν το παζλ της σχέσης να συμπληρώνεται κομμάτι κομμάτι κρατώντας την προσοχή του αναγνώστη αμείωτη μέχρι το τέλος, ενώ με αυτόν τον τρόπο η ιστορία δεν κάνει σε κανένα σημείο κοιλιά.\nΑπόλυτη κυριαρχία έχει ο διάλογος, σε τόσο μεγάλο βαθμό που το βιβλίο φλερτάρει με το είδος του θεατρικού κειμένου – θα μπορούσε άνετα να ανεβεί στη σκηνή ή να μεταφερθεί στη μεγάλη οθόνη. Παρόλο που η δράση εκτυλίσσεται κατεξοχήν σε εσωτερικούς χώρους (στο δωμάτιο ενός ξενοδοχείου το 2015 και στο σπίτι της Αλεξάνδρας το 2004) δεν δημιουργείται κλειστοφοβική αίσθηση. Απεναντίας, όλη η προσοχή του αναγνώστη στρέφεται στους διαλόγους και στη δυναμική που αναπτύσσει η σχέση των δύο πρωταγωνιστών.\nΤο τρίτο μεγάλο ατού του βιβλίου είναι το περιεχόμενο των διαλόγων. Οι ήρωες δεν συζητούν απλώς για το παρελθόν ούτε νοσταλγούν βυθισμένοι στις αναμνήσεις τους. Ο Αλέξανδρος Κάσσης χτίζει τις συζητήσεις τους προσεκτικά, με μαεστρία και σπιρτάδα. Κάθε φορά που ο Μιχάλης και η Αλεξάνδρα μιλούν αισθάνεσαι ότι παίζουν κάποιο παιχνίδι, ότι κάτι θέλει ο ένας από τον άλλον, ότι ανταγωνίζονται σε ωραίες ατάκες και στο ποιος θα διατυπώσει τις πιο φιλοσοφημένες απόψεις για τη ζωή – την ίδια στιγμή είναι απόλυτα αληθινοί και διατηρούν πολύ πετυχημένα κάτι από το συγκρατημένο θάρρος και την θρασεία αμηχανία των πρώην εραστών.\nΤο «Όσα απέμειναν από τους εραστές» διαβάζεται ευχάριστα, με ενδιαφέρον, σε κερδίζει με τη γνήσια κι αυθεντική του ιστορία, σε «διασκεδάζει» με τις έξυπνες διατυπώσεις των δύο ηρώων. Και σε βάζει και σε σκέψεις για το τι απομένει πραγματικά από μια ερωτική ιστορία που έχει τελειώσει.\nΦωτεινή Φλώρου: Μαρίας Γερογιάννη, Οι κούκλες σου δεν είχαν ψυχή, Εκδόσεις Περισπωμένη


Βιταμίνη Ε – Φυτικά καλλυντικά με άμεσα αποτελέσματα.\nΙσχυρό αντιοξειδωτικό, δρα κατά των ελευθέρων ριζών, βοηθά στην κυτταρική αναγέννηση και εξουδετερώνει τους στρεσογόνους παράγοντες (ηλιακή ακτινοβολία, μόλυνση του περιβάλλοντος). Αντιφλεγμονώδης, αντιαλλεργική και αντιερεθιστική δράση. Εξαιρετικός ενυδατικός παράγοντας, εμποδίζει την διαφυγή του νερού από το δέρμα.\nΑ-Bisabolol από Γερμανικό Χαμομήλι


Οι Μεγάλοι Ελληνες: Απόψε έναρξη της σειράς στην τηλεόραση του ΣΚΑΙ – Πρόσωπα – Ρίτσα Μασούρα\nΟι Μεγάλοι Ελληνες: Απόψε έναρξη της σειράς στην τηλεόραση του ΣΚΑΙ\nΟι «Μεγάλοι Έλληνες» κάνουν πρεμιέρα τη Δευτέρα στις 22.00 στην τηλεόραση του ΣΚΑΪ με κεντρικό παρουσιαστή τον Αλέξη Παπαχελά. Σε ένα δίωρο ντοκιμαντέρ θα παρουσιαστούν με αντίστροφη μέτρηση η πρώτη 50αδα των 100 επίλεκτων προσωπικοτήτων που προέκυψαν από την ψηφοφορία του περασμένου Μαΐου.\nΜέχρι σήμερα όλοι γνώριζαν τους 100 «Μεγάλους Έλληνες» αλφαβητικά ,από τη Δευτέρα θα αρχίσουν να αποκαλύπτονται με βάση τις ψήφους που συγκέντρωσαν από το κοινό. Ο Αλέξης Παπαχελάς ξεκινώντας από τον 100ο, σε αντίστροφη παρουσίαση θα αποκαλύψει κατά σειρά ψήφου μέχρι και τον 51 Μεγάλο Έλληνα. Για κάθε έναν από τους 50 Μεγάλους Έλληνες θα παρουσιαστεί ένα μικρό ολιγόλεπτο αφιέρωμα ,με τη συμβολή προσωπικοτήτων από τους χώρους των τεχνών, της επιστήμης και της πολιτικής.\n«Η παραγωγή των εκπομπών για τους 100 χρειάστηκε μία πολύμηνη και επίπονη εργασία. Μία ομάδα ερευνητών εντόπισε και συνέλεξε αρχεία και υλικά που αφορούσαν στους 100 Μεγάλους Έλληνες όπως επέλεξε και εκείνες τις προσωπικότητες που θα ήθελαν να μιλήσουν για αυτούς. Οι εκπομπές αυτές απαιτούν ένα λεπτό χειρισμό και μία γνώση, χρειάζεται ένα κέντημα στο μοντάζ για να αποκτήσουν ρυθμό και να γίνουν μοντέρνες. Θα πρέπει μέσα σε δύο λεπτά να δώσεις το στίγμα, το ίχνος μίας μεγάλης προσωπικότητας, δύσκολη εργασία», υπογραμμίζει ο Γιάννης Κασπίρης που έχει τη σκηνοθετική επιμέλεια των δύο εκπομπών για τους 100 Μεγαλύτερους Έλληνες, ενώ μαζί με το Γιώργο Κολόζη έχουν και την εκτέλεση παραγωγής της παραγωγής των «Μεγάλων Ελλήνων» .\nΠερισσότερα στoιχεία στο Greatgreeks.skai.gr\nΦεβρουαρίου 16, 2009 ritsmastheme\n46 thoughts on “Οι Μεγάλοι Ελληνες: Απόψε έναρξη της σειράς στην τηλεόραση του ΣΚΑΙ”\nΦεβρουαρίου 16, 2009 at 6:21 μμ\nΗ φωτογραφική επιλογή τυχαία.\nΦεβρουαρίου 16, 2009 at 6:44 μμ\n‘Μεγάλοι Έλληνες’ ο Λαζόπουλος και ο Χριστόδουλος, η Βουγιουκλάκη και ο δικτάτορας Παπαδόπουλος; Καήκαμε…\nΦεβρουαρίου 16, 2009 at 7:27 μμ\nείναι και οι Καλοί και οι Κακοί. Γι αυτό\nΦεβρουαρίου 16, 2009 at 7:56 μμ\nΕίναι δυνατόν να θεωρούνται Έλληνες (ανεξαρτήτως με το μεγάλοι ή μικροί) ο Όθωνας, ο Ιουστινιανός και…ο Άγνωστος Στρατιώτης; Ένας Βαυαρός, ένας Βυζαντινός κι ένας σούπερ ήρωας. Πόσο πιο χαμηλά θα πέσουμε στην πλειοδοσία παιδαριώδους εθνικισμού και πολιτικάντικου λαϊκισμού;\nΦεβρουαρίου 16, 2009 at 7:58 μμ\nλίγο αλαλούμ, βρε ρίτσα, δεν ξέρω, κάτι δεν μου κολάει!\nχριστόδουλος, παπαδόπουλος, τι να πω, ο όρος «μεγάλος έλληνας» κάτι άλλο σημαίνει μέσα μου!\nΦεβρουαρίου 16, 2009 at 8:39 μμ\nΠέντε γυναίκες μόνο!!!!!και η Πηνελόπη απουσίαζει από τη λίστα και κρατάει όλα τα μπόσικα στην παλαι ποτέ Μεγάλη Αυτοκρατορία. τι να πω 😦\nΦεβρουαρίου 16, 2009 at 8:43 μμ\nαπ ό, τι άκουσα, ο στόχος της ψηφοφορίας ( γιατί ελληνες κατέληξαν σ αυτά τα ονόματα) αφορούσε τους ανθρώπους που επηρέασαν θετικά ή αρνητικά την πορεία της χώρας από την αρχαιότητα ως τις μέρες μας. Ετσι το κατάλαβα εγώ και δε νομίζω ότι και οι συντελεστές το είδαν διαφορετικά…\nΦεβρουαρίου 16, 2009 at 8:44 μμ\nπροφανώς ισχύει η απάντηση που έδωσα και στη φίλη Κ1 και συμπληρώνω ότι το μεγάλοι δεν είναι με την έννοια του διαμετρήματος προς το καλό μόνο. Είναι με την έννοια ότι σημαδεύω την πορεία ενός έθνους με τον άλφα ή το βήτα τρόπο….\nΦεβρουαρίου 16, 2009 at 8:48 μμ\nναι,λίγες γυναίκες κι ουτε καν η Πηνελόπη …Δέλτα. Λιγότερης προβολής οι γυναίκες άλλων εποχών, παρ ότι νομίζω ότι υπήρχαν και τότε. Απ ότι αντιλαμβάνομαι όμως επελέγησαν οι 100 που συγκέντρωσαν τις περισσότερες ψήφους, οπότε θέλω να ελπίζω ότι πιο κάτω θα υπήρχαν και κάποιες ακόμη γυναίκες. Πχ, η πρώτη βουλευτίνα Ελενη Σκούρα, η πρωτη ελληνιδα υπουργός Λίνα Τσαλδάρη, η Λένα Καραγιάννη (η Μπουμπουλίνα της Κατοχής, οπως την είπαν), η Ασπασία , η Υπατία….η Διδώ Σωτηρίου, η Γαλάτεια Καζαντζάκη….και δεν ξέρω πόσες άλλες θα μπορούσα να αναφέρω\nΦεβρουαρίου 16, 2009 at 9:01 μμ\nH Yπατία ποια είναι πάλι και δεν τη ξέρω ??? και δυστυχώς τα ονόματα που ανέφερες είναι πολύ mild αν καταλαβαίνεις τι εννοώ..\nΦεβρουαρίου 16, 2009 at 9:10 μμ\nΌπως και αν έχει, είμαι αρκετά περίεργη να τη δω την εκπομπή.. συντονίζομαι στο Σκαι απόψε..\nΦεβρουαρίου 16, 2009 at 10:54 μμ\nΛυπαμαι Ριτσάκι -και συγγνώμη αν σε φέρνω σε δύσκολη θέση μιας και εργάζεσαι στον οργανισμό- αλλά θεωρώ αυτές οι δημοσκοπήσεις κρυπτοφασιστικού χαρακτήρα. Είναι ανεπίτρεπτη και φυσικά αντιπαιδαγωγική η κατάταξη σε σπουδαιότητα. Τότε να ψηφίσουμε και για τον σπουδαιότερο Άριο.\nΤί ακριβώς νόημα έχει αυτή η ψηφοφορία;Ας ψηφίσουμε τον Περικλή ή τον Βενιζέλο ή τον Βέγγο ! Ε και;\nΔυστυχώς,παρά τις σπουδές μου, δεν μπορώ να δεχτώ αριθμητική λογική σε επιτεύγματα. Είναι ίσως αυτή η λογική της Δύσης (και κυρίως της Αμερικής) και του πολιτισμού της που τα μεταφράζει όλα σε νούμερα. Χαρακτηριστικό παράδειγμα που ακούω κάθε φορά που γύρίζω από μεγάλα μακρινά ταξίδια και δείχνω φωτογραφίες : » ναι αλλά εμείς φτιάξαμε την Ακρόπολη 2000 χρόνια πριν απ’ αυτούς». Λες κι έχει σημασία το πότε. Ένας\nπολιτισμός που μετριέται με νούμερα είναι\nκαταδικασμένος στην αιώνια αυτοδιάψευση.\nΊσως να είναι αυτή η αριθμολάγνα καρτεσιανή λογική που να δημιουργεί το πρόβλημα προσέγγισης με άλλους μη δυτικούς λαούς και κατ’επέκταση το χάσμα, τις προκαταλήψεις και την τρομοκρατία.\nΚαι φυσικά αυτή η λογική,που στον πυρήνα της μετράει την ποσότητα,αποθεώνει τον υλισμό και ταυτίζει την ύπαρξη με την ποσότητα. Και μετά ο ΣΚΑΙ αναρωτιέται γιατί έχουν γεμίσει μεζονέτες τα νησιά…\nΦεβρουαρίου 16, 2009 at 11:58 μμ\nΠοιοί είναι όλοι αυτοί δίπλα στην Έλενα Μουζάλα, ρε παιδιά;\nΘα πω τίποτε για τα κριτήρια επιλογής και θα γίνω κακός!\nΜεγάλοι Έλληνες ο Σημίτης, ο Παπαδόπουλος, ο Ζαγοράκης, ο Λαζόπουλος.\nΕυτυχώς που δεν γίνεται σήμερα η επιλογή, γιατί μέσα στους 100 σίγουρα θα ήταν και η Πετρούλα που λέει τον καιρό στο σταρ.\nΚι ας μην μιλήσω για το σουρεαλιστικό «ο άγνωστος στρατιώτης»…\nΝα το δείτε, να το δείτε.\nΆσε που ακούω Παπαχελάς, και παθαίνω αναφυλαξία\nΦεβρουαρίου 17, 2009 at 12:07 πμ\n@ Ντία-ρεστ Πηνελόπη: Υπατία\nΜελετάς καλά και την Παρασκευή θα έχουμε πρόχειρο διαγώνισμα.\nΦεβρουαρίου 17, 2009 at 12:17 πμ\nΔεν ξέρω βρε Ριτσάκι μου, αλλά δε με πείθει η «ιστορία» , ούτε μπορώ να βρω λογική που να με ικανοποιεί στα κριτήρια επιλογής.\nΆρα, κλειστή θα μείνει η τηλεόρασή μου -θα μου πεις, από μένα περίμεναν;\nΦεβρουαρίου 17, 2009 at 12:56 πμ\n@Penelope και Ritsmas\nΓυναίκες στην λίστα (αλφαβητικά) : Αλίκη Βουγιουκλάκη, Ελένη Γλύκατζη Αρβελέρ, Μαρία Κάλλας, Μελίνα Μερκούρη, Έλενα Μουζάλα, Λασκαρίνα Μπουμπουλίνα, Κατίνα Παξινού.\nΓια την Υπατία έκανε παραπομπή ό Allu Fun Marx. Να συμπληρώσω, απλώς, ότι όπως πρόσφατα εορτάσθηκε η μνήμη των Τριών Ιεραρχών από τους Ορθοδόξους, έτσι εορτάσθηκε και η μνήμη τη Υπατίας ως προστάτιδας των γραμμάτων από τους ακολουθώντες το 12θεο.\n@περισσότερους από εσάς:»Πώς συγκρίνονται ο Περικλής με τον Δημήτρη Μητρόπουλο και ο Επίκουρος με τον Τσιτσάνη κλπ;» αναρωτιούνται πολλοί «είναι σαν να συγκρίνεις μήλα με αχλάδια». Από μικρός, βέβαια, η αντίδραση μου ήταν η εξής: «Μα τα μήλα και τα αχλάδια δεν ανήκουν στην ίδια κατηγορία;»\nΕπίσης πολλοί λένε: «Μα είναι δυνατόν ο Βέγγος, ο Καζατζίδης, η Βουγιουκλάκη;» Καλώς ή κακώς αυτή είναι η κουλτούρα στην Ελλάδα με τα θετικά της και τα αρνητικά της. Ας κάνουμε, όμως, και την αυτοκριτική μας: Μήπως αυτοί, που ψήφισαν τους συγκεκριμένους ανθρώπους, ή και άλλους ανάλογους-οι οποίοι δεν προκρίθηκαν στην εκατοντάδα, είναι τιμιότεροι από αυτούς, που φωνάζουν για την απουσία σημαντικών αρχαίων κλπ, αλλά για τους οποίους δεν ξέρουν τίποτα ούτε περί του βίου τους, ούτε περί του τί έγραψαν, πίστευαν, είπαν κλπ;\n@Allu Fun Marx: Και εμένα η ένταξη στον κατάλογο ανθρώπων, όπως ο Γεώργιος Παπαδόπουλος, που δεν έχει καν ένα ΟΧΙ όπως ο Μεταξάς-όχι βέβαια ότι αυτό αναβαπτίζει τον τελευταίο, με παραξένεψε και εμένα και μού έφερε δυσφορία. Από την άλλη, βέβαια, πρέπει να λάβουμε υπ’ όψιν μας ότι ο Παπαδόπουλος είχε επίδραση στην χώρα μας, δυστυχώς αρνητική. Και για να σε προλάβω, να συμπληρώσω ότι πολύ φοβάμαι ότι αυτοί, που τον ψήφισαν δεν τον έκριναν με βάση την αρνητική του επίδραση, αλλά πεπεισμένοι όντες, πως συνεισέφερε θετικά 😦\nΑλεξέι Φιοντόροβιτς Καραμάζοβ\nΦεβρουαρίου 17, 2009 at 3:07 πμ\nΗ ποιότητα της ζωής μας είναι τόσο πιο πλούσια (ή τόσο πιο φτωχή) όσο πλουσιότερα (ή φτωχότερα) είναι τα ποιοτικά χαρακτηριστικά των σημείων αναφοράς (προτύπων) που της δίνουν ταυτότητα.\nΤις τελευταίες δεκαετίες, στο δημόσιο βίο της πατρίδας μας δέσποσαν πρόσωπα των οποίων τα σημαντικότερα ‘προσόντα’ ήταν οι πάσης φύσεως λαμογιές και τα σαν γυάλινα, βλέμματά τους.\nΗ επανασύνδεση της πολιτείας μας (μέσω της εκπομπής του Σκάι) με το βίο μερικών από τους πιο υπέροχους έλληνες, συμβάλλει, δυνητικά, τόσο στην νοητική αποκόλλησή μας από τους στενούς και σκοτεινούς ορίζοντες που κάποιοι τεχνηέντως θέλουν να μας επιβάλλουν, όσο και στην αναβάθμιση του επιπέδου συλλογικής (αλλά και ατομικής) αυτογνωσίας της πολιτείας μας.\nΕπίσης, οι ‘αστοχίες’ που περιλαμβάνονται στην λίστα των 100 συμβάλλουν και αυτές, στην απόκτηση επίγνωσης, γενικά, του επίπεδου ευθυκρισίας μας ως πολίτες (δηλαδή, άσκηση αυτογνωσίας κι αυτό).\nΦεβρουαρίου 17, 2009 at 6:34 πμ\nTo είδατε τελικά εσεις εκει επάνω οι ντόπιοι? Σπαρκς το λινκ μου βγάζει error για την Υπατία φαίνεται στη φωτογραφία δεν φοράει μπούρκα και cut 😉 Τώρα δεν κάνω πλάκα γιορτάζω την ίδια μέρα με την Υπατία κοίτα βρε μία σύμπτωση… Καλημέρα\nΦεβρουαρίου 17, 2009 at 8:23 πμ\nΦίλοι αγαπημένοι, ανήκουμε στην κλασσική κατηγορία των Ελλήνων που επικρίνουμε τους πάντες και τα πάντα. Αυτό είναι το ένα. Το δεύτερο είναι ότι έγινε μια ψηφοφορία,στην οποία προφανώς δεν συμμετείχα και δεν συμμετείχατε. Κάποιοι όμως ψήφισαν και εκ μέρους του σταθμού γίνεται μια προσπάθεια ιστορικής προσεγγισης διαφορων προσωπικοτήτων. Εστω και γρήγορα. Απ ότι ξέρω θα υπάρξει ανάλυση ενός εκάστου, οπότε μπορεί ένας που δεν ξέρει-και ειναι πολλοί, μα παρα πολλοί -να μάθουν δυο πράγματα. Η ψηφοφορία αφορά το κατα πόσον σημάδεψαν θετικά ή αρνητικά το περασμα τους από την Ιστορία μας…\nΤί παθατε με την Υπατία; Ετσι την ανέφερα, τυχαία,μιας και η τυχαιότης ενυπαρχει παντού στη ζωή…\nΠάντως, χωρις να θελω να πω κάτι άλλο, βλεπω μια προκατάληψη. Και αναρωτιέμαι γιατί ; Εγω δεν εχω προκαταλήψεις για τίποτα και παρακολουθώ πολλά, πασχίζοντας να μην με βασανίζουν ιδεοληψίες και εμμονές.\nΣας φιλώ όλους σταυρωτά….\nΦεβρουαρίου 17, 2009 at 8:28 πμ\nΝα προσθέσω επίσης, ότι και βέβαια υπήρξε ο Μεταξάς, αλλά ήταν κάτω από τους εκατό στην τελική ψηφοφορία, όπως και πολλοί άλλοι. Το γεγονός ότι οι Ελληνες ψήφισαν τον Παπαδόπουλο εγώ το ερμηνεύω πρώτον ότι μπορεί όντως να υπάρχει μια νύξη για μια νοσταλγία και δεύτερον για τον αρνητικό τρόπο που πέρασε από την ελληνική ζωή. Δίπλα στον Παπαδόπουλο έβαλαν αυτοί που συμμετείχαν τον Παναγούλη…..παραδειγμα φέρνω.\nΦεβρουαρίου 17, 2009 at 8:32 πμ\n@Αλεξέι καλως όρισες….\nΦαντάζομαι ότι αυτός είναι ο στόχος της σειράς. Δεν είμαι βέβαιη μιας και δεν εχω μιλήσει με κανένα, αλλά νομίζω ότι εχει κινητοποιηθεί αρκετός κόσμος σ αυτή την προσπάθεια, κι ας μην τη σκοτώνουμε με τόση ευκολία.\nΦεβρουαρίου 17, 2009 at 10:04 πμ\nΝα αισθανθώ άσχημα, που συμμετείχα στην ψηφοφορία;\nΗ πρώτη μου επιλογή ήταν πολύ χαμηλά πάντως 😦\nΦεβρουαρίου 17, 2009 at 10:25 πμ\nΔεν είμαι από τους ανθρώπους που επικρίνουν τους πάντες και τα πάντα -αντίθετα, σε όλα βλέπω μια καλή πλευρά, και αντιμετωπίζω τους πάντες και τα πάντα καλοπροαίρετα -μέχρι αποδείξεως του εναντίου, βεβαίως. Όμως εδώ δεν κατάφερα να βρω τη λογική της επιλογής, καθώς και το λόγο που -βαρύγδουπα- ονομάστηκε το όλο «project» «Μεγάλοι Έλληνες» -και περιλαμβάνει τον Όθωνα, τον Ιουστινιανό και τον Άγνωστο Στρατιώτη μεταξύ των άλλων…! Φαντάζεσαι να βγει πρώτος, σημαντικότερος Έλληνας ο Όθωνας;\nΌσο για το ποιοι και πώς ψήφισαν, και γιατί δεν ψηφίσαμε κι εμείς, θεωρώ πώς δεν είναι δική μας η ευθύνη, αλλά των ανθρώπων που το οργάνωσαν.\nΌπως και να ‘χει, μου «μυρίζει» πολύ Αμερικανιά το όλο θέμα (ξέρεις:λίστες καλοντυμένων, λίστες πλουσίων, λίστες διάφορες γενικά) και δεν είναι του γούστου μου να πω την αλήθεια. Και από μια γρήγορη ματιά που έριξα στον κατάλογο, το μόνο άγνωστο όνομα ήταν της κας Έλενας Μουζάλα -δεν λέω, αξιόλογη, αλλά ούτε στους 100 μεγαλύτερους Έλληνες θα την έβαζα, και θα μπορούσα να συνεχίσω να ζω και χωρίς να την γνωρίζω…\nΦεβρουαρίου 17, 2009 at 11:01 πμ\nΉξερα για τη σειρά… Δεν ήξερα τα ονόματα. Πολύ σημαντικά όλα τα ονόματα άλλα διφορούμενα.. σίγουρα θα υπάρχουν αντιδρασεις από πολλούς (συμφωνώ με νατασσάκι) αλλά από την άλλη είναι η πρώτη φορά που κάποιος τολμάει. Και σημασία έχει να ξεχωρίζει κάποιος όχι αποκλείοντας τον άλλο αλλά πάνω στην σύγκριση.. Φιλιά, καλημέρα 🙂\nΦεβρουαρίου 17, 2009 at 12:35 μμ\nνομίζω ότι δεν εριξες μια ματια στα σχολια μου.Από εκεί θα καταλάβαινες αρκετά. Εκείνο που θέλω να επισημάνω είναι ότι ψηφισαν οι ακροατες του ΣΚΑΙ ( αν δεν κάνω λάθος), άρα δεν ζητήθηκε ειδικά από κάποιους να ψηφίσουν. Το δεύτερο είναι ότι δεν παρατηρησα καμια αντιδραση για το Λαζόπουλο πχ.,..Μηπως εχει ασυλία ; Μηπως τα πάντα είναι μονόπλευρα ;\nΤο τρίτο είναι ότι εσύ και το παιδί σου μπορεί να ξέρετε για τον Κλεισθένη και τον Σολωνα. Αλλά δεν ξέρει ο γειτονας καλό μου και από αυτή την άποψη αξίζει.Και το τέταρτο και ίσως το σημαντικότερο είναι ότι αυτή η δημοσκόπηση όπως και τόσες άλλες αναδεικνύουν τα θέλω μιας ομάδας ανθρώπων που σίγουρα είναι ο μέσος όρος. Αν δεν ανήκεις ή δεν ανήκω σ αυτή την ομάδα, δεν αλλάζει η εικόνα, δεν αλλάζει η πραγματικότητα.\nΞερεις, καμια φορά τα πράγματα είναι λιγότερο συνθετα απ ότι εμείς ( και βαζω και τον εαυτό μου) θέλουμε να τα βλέπουμε\nΦεβρουαρίου 17, 2009 at 12:36 μμ\nμα γιατί να αισθανθείς άσχημα; Δημοκρατία έχουμε…ακόμη!!! Σίγουρα τα σχόλια είναι της μιας πλευράς, αλλά αυτό δεν αλλοιώνει τη σημασία της σειράς…..\nΦεβρουαρίου 17, 2009 at 12:38 μμ\nΝομίζω ότι η σειρά για διαφορετικούς λόγους έχει ενδιαφέρον. Απλά ενδιαφέρον. Εχουν δουλέψει πολλοί άνθρωποι με μεράκι και γνώση. Οτι υπάρχουν ανάμεσα στους 100 και άτομα που δεν τα εγκρινουμε…τί να πω…κι εγώ δεν εγκρίνω τον τάδε…αλλά αυτό δεν με κάνει να αποστασιοποιούμαι και να απορρίπτω τους υπόλοιπους. Μπορώ και κρατώ κριτική στάση στο βαθμό που επιθυμώ.\nΦεβρουαρίου 17, 2009 at 1:05 μμ\nΔε νομίζω ότι ψηφίστηκαν οι άνθρωποι αυτοί λόγω της επιρροής τους – θετικής ή αρνητικής – στην πορεία της σύγχρονης Ελλάδας. Ψηφίστηκαν πιστεύω απλώς από θαυμαστές τους: οι λαζοπουλικοί ψήφισαν τον Λάκη τους (βεβαίως και υπήρξε αντίδραση για τον Λαζόπουλο ritsmas, στο πρώτο μου σχόλιο), οι χουντικοί τον Παπαδόπουλο, οι θεούσοι τον Χριστόδουλο και πάει… ψηφίζοντας. Ritsmas μεγάλους μπελάδες νομίζω σου άνοιξες (και χωρίς να φταις εσύ σε τίποτα) με τους ‘Μεγάλους Έλληνες’ ή (αν μου επιτρέπεις την έκφραση) με τη μεγάλη αυτή πατάτα του συνήθως αξιόλογου ΣΚΑΪ…\nΦεβρουαρίου 17, 2009 at 1:23 μμ\nη αλήθεια είναι ότι δεν ξέρω καν πώς ψήφισαν αυτοί που ψήφισαν. Εγώ θεωρώ ότι είναι μια καλή ευκαιρία για όσους θέλουν, να παρακολουθήσουν τις εκπομπές και να εξάγουν τα συμπεράσματά τους. Μπα, τί μπελάδες. Αντέχω, ειναι γνωστό στους πάντες αυτό. Και κάνω επιλογές, κλασσικά δηλαδή.\nΦεβρουαρίου 17, 2009 at 4:09 μμ\nΡιτσάκι μου, εγώ δεν αναφέρθηκα στο Λαζόπουλο, όχι γιατί συμφωνώ με την επιλογή του, αλλά είναι τουλάχιστον Έλληνας!\nΚαι δεν πιστεύω, και πάλι, ότι ο γείτονας μου που δεν ξέρει θα κάτσει να δει ντοκιμαντέρ στο ΣΚΑΙ -μάλλον στην Πετρούλα και το Λαζόπουλο, άντε και στο Λάκη το γλυκούλη θα σταθεί ξανά.\nΕπιμένω ότι το θεωρώ βαρύγδουπο και δεν καταλαβαίνω ούτε τα κριτήρια της επιλογής, ούτε το σκοπό της «λίστας».\nΕσένα όμως, σε φιλώ 🙂\nΦεβρουαρίου 17, 2009 at 10:31 μμ\nΑντε να πω και γω τη ανοησία μου, γιατι περί της υπόθεσης μπορεί να πέσει πολύ ανοησία.\nΤο λοιπόν, σε αντίθεση με όσους μας λένε ότι η λίστα είναι φρικτή, εγω της βρήκα νορμάλ.\nΔεν περιμένει κανείς απο μια ψηφοφορία της πλατειάς μαζας κατι εξαιρετικό.\nΚαι όμως ΔΕΝ είναι και μαύρο χάλι.\nΗ Αλίκη Βουγιουκλάκη είχε επιλλεγεί σαν «ελληνική αξία¨σε μια μεγάλη εκδήλωση στην Ισπανία αν θυμαμαι (πολιτιστική πρωτεύουσα) καλά. ΄Είχε δηλαδή επιλλεγεί απο άτομα αρμόδια για πολιτισμό και όχι απο τον μέσο τηλεθεατη.\nΗ λίστα έχει όντως τα πιο μεγάλα ονόματα του ελληνικού πολιτισμού και της ιστορίας και ανάμεσα και κάποιους σαχλαμάρες, όπως ο Λαζόπουλος, κλπ. κλπ. για να μην μακρυγορώ.\nΔείτε τα θετικά ονόματα και αναρωτηθείτε τι θα έγραφε ένα γάλλος ή ένας γερμανός.\nΑφτερ ολ, 100 είναι ένα μεγάλο νούμερο για να μην την πατήσει και κάποιος.\nΜου έλειψε η Κλεοπάτρα (μην βιαστείτε να μου πείτε ότι δεν είναι Ελληνίδα, διότι θα σας βρίσω)\nκαι η Υπατία η Αλεξανδρινή!!\nΦεβρουαρίου 17, 2009 at 10:34 μμ\nα, ναι να μην το ξεχάσω.\nΟ Παπαχελάς έχει μαύρο χάλι στην παρουσίαση των προσωπικοτήτων και ¨προσωπικοτήτων»\nΦεβρουαρίου 18, 2009 at 8:43 πμ\nH συγκεκριμένη έρευνα έγινε από ένα συγκεκριμένο σταθμό δηλαδή συμμετείχαν όσοι πιάνουν Σκαι ανά την Ελλάδα -άρα το δείγμα δεν μπορεί να είναι αντιπροσωπευτικό παρά μόνο για το κοινό που συμμετείχε.\nΤο αποτέλεσμα ποικίλο και θέλω να δω 2-3 εκπομπές με διαφορετικά πρόσωπα για να δω πως παρουσιάζονται οι μεν και οι δε. Όταν όμως βάζουμε τίτλους τύπου «Οι 100 μεγαλύτεροι Ελληνες» ίσως να έπρεπε να έπρεπε να ανακοινωθούν κάποιες κατηγορίες πχ ιστορία,τέχνη, μουσική, ποίηση, πολιτική, ιατρική κλπ.Κάποια ονόματα απλά δεν μπορούν να σταθούν δίπλα στα άλλα. Αν σταθούν τα κάνουμε εμείς «μεγάλα»¨….\nλεω εγώ τώρα το πτωχό…\nΦιλιά Brownies και αγκαλιά ζεστή!\nΦεβρουαρίου 18, 2009 at 8:44 πμ\nδεν έχω φτιάξει ακόμα τον καφέ, σορρι για τα σαρδάμ και τις ασυνταξίες από πάνω!\nΦεβρουαρίου 18, 2009 at 12:51 μμ\nΣτα άλλα είναι ο άγνωστος στρατιώτης\nκαι στην οικονομια\nο Ωνάσης, μπέρδεψαν την οικονομια και την κονόμα, που κατα βάθος καλά έκαναν!!!\nΣήμερα οικονομια = κονόμα\nΦεβρουαρίου 18, 2009 at 6:08 μμ\n@Θαλασσινή εσύ πες μου σε παρακαλώ γιατί δεν ανέφερες την Υπατία στο σχολίο σου ολη συνεδράμαμε το κατιτις μας! μεγάλο σουξε λεμε το όνομα 🙂\nυ.γ ασε το κουμουνιστικό κόμμα για αύριο με την αυγούλα να το σκεφτούμε\nΦεβρουαρίου 18, 2009 at 11:24 μμ\nεγώ συμφωνώ με την Thalassini…. τα Brownies περιμένω ε? 😀\nαλλά γενικά μου άρεσε η εκπομπή.\nπάντως άμα ψήφιζα η προτίμηση μου θα πήγαινε στον Αριστοτέλη….\nΦεβρουαρίου 19, 2009 at 8:45 πμ\nκατά ένα περίεργο τρόπο Ντίνο κι εγω Αριστοτελική είμαι…ειδικά μετά τον Τζον Αντον που μου πήρε το κεφαλι με τον Αριστοτέλη….ξέρεις, είναι ο άνθρωπος ο πιο προσγειωμένος, ο πιο ρεαλιστής, ο πιο τετράγωνος…..\nΦεβρουαρίου 19, 2009 at 8:49 πμ\nΤώρα, για να απαντήσω : δεν ξέρω αν οι 40000 που ψήφισαν ηταν ακροατές του ΣΚΑΙ ή τηλεθεατές του ΣΚΑΙ… Πάντως ως δείγμα δεν είναι κακό. Να σημειωσω επίσης – επειδή αυτές οι εκπομπές θα κρατήσουν αρκετά, γιατί θα γίνουν πορτρετα με ενότητες – ότι αυτες οι ψηφοφορίες έχουν ρίσκο και να θυμήσω τα επτά συγχρονα θαυματα του κόσμου οπου η Ακροπολη δεν ηταν μεσα σ αυτά και παθαμε εμείς οι Ελληνες τραμπάκουλο…Να θυμήσω το ΤΙΜΕ και τον Ατατούρκ…. κι αλλα που δεν με παιρνει τωρα να αραδιάζω…\nΣίγουρα όμως οι επιλογές και το γεγονός ότι ο Παναγούλης ειναι διπλα διπλα με τον Παπαδόπουλο κατι σημαίνει. Ας αναλυθεί κι ας καυτηριαστεί…. Το να μάθουν όμως και καποιοι που δεν ξέρουν δεκα πράγματα για τον Επίκουρο – από τη στιγμή που δεν θα ενδιαφέρονταν ποτέ να μάθουν- αυτή η έτοιμη τροφή δεν ειναι καθολου κακή ιδέα..\nΦεβρουαρίου 19, 2009 at 8:53 πμ\n@νατασσΑκι,,,, πρώτον να πω ότι αυτοί που ψηφισαν τον Οθωνα ( δεν τους ετέθησαν τα ονοματα να τα κατατάξουν) ίσως δεν ήξεραν ότι ο Οθων δεν ηταν Ελληνας, παρ ότι ο ίδιος αισθανόταν Ελληνας. Ενδεχομένως να τον συνέδεσαν με την στοιχειωδη οργανωση του κράτους, ίσως με καποια κτίρια που εγιναν επί της εποχής του, ίσως να είναι καποιοι βασιλικοι αμετανόητοι….. Σίγουρα ομως δεν πρόκειται να βγει ο Οθωνας πρώτος….\nΜάλλον για Βενιζελο, Καβάφη, Αριστοτέλη κλπ το βλέπω…εκτός αν βγει ο καλός μας ο Λαζόπουλος…Κι αυτό αντιπροσωπευτικόν είδος δικό μας είναι..\nΗ αλήθεια ειναι ότι με συγχλιζει που δεν ειναι η Υπατία ανάμεσα τους, αλλά ας όψεται η Πενελοπε που δεν ενδιαφέρθηκε…..\nΦεβρουαρίου 19, 2009 at 8:56 πμ\nange -ta….καλέ μου, με την Υπατία αφηνιασα εγω πρώτη,.,δες τα σχολια να γελάσεις\nΠιστεύω ότι οι προσωπικότητες αντικατοπτρίζουν τα θέλω της σημερινής ελληνικής κοινωνίας και τις διαφορετικές απόψεις και προσεγγίσεις της. Αυτό είναι και τίποτ άλλο. Μια ψηφοφορια από 40000 ανθρωπους. Τί και πώς , παρακάτω δεν γνωρίζω…. Για κάποιους εχει ενδιαφέρον η δουλειά που θα συνεχιστεί, για κάποιους άλλους δεν έχει… Η χωρα μας φημιζεται για το κλασσικό : απ όλα εχει ο μπαξές….καλημερα και φιλια\nΦεβρουαρίου 19, 2009 at 8:57 πμ\nΕσυ αστερι μου στα μπράουνις το νου σου, μην και καει κανένα και τί θα κανω με τον διάδοχο…Κατα τα λοιπά εχεις απόλυτο δίκιο , αλλά δεν ξέρω πού μπορείς να το βρεις…\nΦεβρουαρίου 19, 2009 at 3:47 μμ\nΕμένα σήμερα με συγχλιζει που δεν είναι κι ο Σάκης [τι ποιος Σάκης, καλέ;; Υπάρχει κι άλλος;;] στη λίστα, αλλά δεν το κάνω θέμα….\nΚαλημέρες Ριτσάκι μου,\nέχεις δίκιο, η Πηνελόπη φταίει!!!\nΦεβρουαρίου 19, 2009 at 7:59 μμ\nνατασσΑκι….εννοείς τον γνωστό Σάκη ; Ελα ντε, γιατί δηλαδή να μην ειναι…τόσοι και τόσοι ειναι με τους οποίους εγω δεν νοιωθω καλά…επομένως; Ασε που η Πενελοπε καθησε και εκανε ολοκληρη μελετη για την Υπατία την οποία θα συμπεριλαβει στο επομενο στορι της…..\nγια να δεις δηλαδή τί προσφέρει το μαγαζί μας…\nΦεβρουαρίου 22, 2009 at 5:32 μμ\nΕμένα αυτό όλο το να βγάλουμε το μεγαλύτερο Έλληνα με ξενίζει. Τι δηλαδή θα πάμε εμείς να βάλουμε βαθμό στον Αριστοτέλη (Δεν το σχολιάζω παραπάνω)? Ή μπορεί να πει κάποιος αν είναι πιο σημαντικός ο Σοφοκλής, ο Πλάτωνας ή ο Δημόκριτος. Ο καθένας έχει επηρεάσει σε μεγάλο βαθμό και είναι σημαντικός στον τομέα του. Τη βλακεία είναι αυτή να τα κάνουμε όλα καλλιστεία?\nΜαρτίου 2, 2009 at 6:23 μμ\nΟ αριθμός των ψηφων (36.000) αν διαιρεθεί με τις μεγιστες δυνατές ψήφους (5) θα μας δώσει μια πιο ρεαλιστική εικόνα. Το δείγμα των ψηφοφόρων ανέρχεται σε μόλις 7000, πράγμα το οποίο καθιστά ανασφαλές το αποτέλεσμα.\nΑπό την άλλη, ο όμιλος ΣΚΑΙ, έχει σαν κοινό τους 26 και βάλε, ώς επί το πλέιστον συντηρητικούς δεξιούς(όσο φιλοδοξες προσπάθειες και αν κάνει με Καλαμούκηδες και Κουφόπουλους και Χ»στεφάνου, του έχει μείνει η ρετσινιά), οπότε πάλι το δείγμα καθίστατε μη ικανό για ασφαλή αποτελέσματα.\nΘα έπρεπε να έχει μία βάση αρκετά μεγάλη (10κ) και θα έπρεπε να γίνει τηλεφωνικά και πανελλαδικά η δειγματοληψία.\nΕπιφυλλάσομαι, για την επόμενη ψηφοφορία να βάλω τους χρήστες μου να με ψηφήσουν. Τι Αριστοτελης και Παπανικολάου και Ομηρος..? Κοπρόσκυλο φορ εβα\nΠροηγούμενες δημοσιεύσειςΡενέ Μαγκρίτ στο Μιλάνο…Σπεύσατε!!!\nΕπόμενες δημοσιεύσειςΗ ευρωπαϊκή αριστερά και τα ερωτηματικά